|  |  |
| --- | --- |
| **Tárgy:** | **Gazdasági és Jogi Bizottság NYILVÁNOS ülése** |
| **Helyszín:** | **Polgármesteri Hivatal I. emeleti Nagyterem** |
| **Időpont:** | **2023 március 27-én 14.00 órakor** |
| **Jegyzőkönyv-****vezető:** | **Koncz-Háda Éva** |
| **Jelenléti ív** | **Név** | **Aláírás** | **Megjegyzés** |
|  | **Bokányi adrienn** |  | képviselő, a **bizottság elnöke** |
|  | **HORVÁTH GÁBOR** |  | , a bizottság tagja |
|  | **KOCZKA TIBOR** |  | , a bizottság tagja |
|  | **KOPCSÁNDI JÓZSEF** |  | , a bizottság tagja |
|  | **PUTZ ATTILA** |  | , a bizottság tagja |
|  | **DR. TAKÁTSNÉ DR. TENKI MÁRIA** |  | , a bizottság tagja |
|  | **TÓTH KÁLMÁN**  |  | , a bizottság tagja |
|  | **ABDUL-GHAFOOR HISHAM** |  | külső szakértő, a bizottság tagja |
|  | **GYÖRGY GÁBOR ISTVÁN** |  | külső szakértő, a bizottság tagja |
|  | **DR. HARGITAI BÁLINT** |  | külső szakértő, a bizottság tagja |
|  | **DR. IPKOVICH GYÖRGY** |  | külső szakértő, a bizottság tagja |
|  | **MARTON ZSOLT** |  | külső szakértő, a bizottság tagja |
|  | **SZABÓ GYÖRGY** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA  |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | NAGYNÉ DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ  |  | Jogi és Képviselői Osztály, Jogi Iroda vezetője  |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. SZALAI ADRIENN |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Jogi és Képviselői Osztály,Vagyongazdálkodási és Városfejlesztési Iroda vezetője  |
|  | STÉGER GÁBOR |  | Közgazdasági és Adó Osztály vezetője  |
|  | KALMÁR ERVIN |  | Városüzemeltetési Osztály vezetője |
|  | VINCZÉNÉ DR. MENYHÁRT MÁRIA  |  | Egészségügyi és Közszolgálati Osztály vezetője |
|  | BABÓS CSABA |  | Vas M. és Szombathely Város Reg.Vállalkozásfejleszt. Alapítv. Vállalkozói Kp. ügyvezető ig. |
|  | KOVÁCS VINCE |  | Vas Megyei Kereskedelmi és Iparkamara elnöke |
|  | FRIEDL TAMÁS |  | SZMJV Német Önkormányzatelnöke  |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | HORVÁTH CSABA |  | SZMJV Roma Nemzetiségi Önkormányzat elnöke  |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Geszler Mária |  | Kossuth-díjas keramikus művész  |
| Grünwald Stefániaügyvezető igazgató |  | Savaria Turizmus Nonprofit Kft. |
| Horváth Zoltánügyvezető igazgató |  | AGORA Savaria Kulturális és Médiaközpont NKft.  |
| Izer Gábor Nándorügyvezető igazgató |  | Szombathelyi Parkfenntartási Kft. |
| Jancsóné Sárdi Katalinügyvezető igazgató |  | Vas Megyei Temetkezési Kft. |
| Kovács CecÍliavezérigazgató |  | SZOVA NZrt. |
| Dr. Kovácsné Takács Klaudiaügyvezető igazgató |  | Savaria Városfejlesztési Kft. |
| Krenner Róbertvezérigazgató |  | VASIVÍZ Zrt.  |
| Molnár Miklósügyvezető igazgató |  | Szombathelyi Távhőszolgáltató Kft. |
| Németh Kláraügyvezető igazgató |  | FÉHE NKft. |
| Szabó Tiborigazgató |  | Weöres Sándor Színház NKft. |
| Taoufik Rolandügyvezető igazgató |  | SZOMHULL NKft. |
| Sebestyén Biankaintézményvezető |  | Szombathelyi EBI |
| Sütő GabriellaFőépítész, irodavezető |  | Főépítészi Iroda |
| Dr. Holler Péterosztályvezető |  | Hatósági Osztály |
| Dr. Andorné Fodor ÁgnesIrodavezető |  | Belső Ellenőrzési Iroda |
| Kulcsár Lászlónéigazgató |  | Pálos Károly Szoc. Szolg. Kp. és Gyermekjóléti Szolg. |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Bokányi Adrienn, a Bizottság elnöke:** Sok szeretettel és nagy tisztelettel köszöntöm a Gazdasági és Jogi Bizottság tagjait a márciusi rendes ülésünkön. Először is egy kis kitérővel hadd gratuláljak Putz Attila képviselőtársunknak ahhoz, hogy nagyapa lett, illetve az egész családnak. Most már 9 fővel vagyunk határozatképesek. Aki más módon is szeretne képviselőtársunknak gratulálni, az a bizottsági ülést követően vagy csütörtökön Közgyűlés után meg tudja tenni. Tehát 9 fővel immáron határozatképesek vagyunk. Az ülést 14:05 perckor megnyitom. Szeretném tájékoztatni a Tisztelt Bizottságot, hogy Kopcsándi József képviselőtársunk jelezte számomra, illetve a többi érintett bizottsági elnök számára, polgármester úrnak is, hogy ezen a héten nem tartózkodik Szombathelyen. Az ő távozása igazoltnak tekintett. Illetve Hisham Abdul-Ghafoor bizottsági tagtárs is jelezte felém, hogy ő munkaügyi elfoglaltságból kifolyólag a héten külföldön tartózkodik, úgyhogy a mai ülésen nem tud részt venni. Illetve Ipkovich György bizottsági tagtárs pedig orvosi vizsgálaton vesz részt a mai délután folyamán. Így mindhármuk távollétét igazoltnak tekintem. Van valami probléma?

**Mikrofon nélkül, Dr. Takátsné Dr. Tenki Mária, a bizottság tagja:** Kopcsándinak az okát nem hallottuk. Mert ugye elfogadható ok kell.

**Bokányi Adrienn, a Bizottság elnöke:** Elfogadható az ok. Előre jelezte a bizottsági elnökök, illetve a polgármester úr felé írásban is azt, hogy a héten Szombathelyen kívül tartózkodik. Ezért a bizottsági üléseken és a Közgyűlésen nem tud részt venni. Tudtommal én döntöm el, hogy ezt elfogadom-e távolmaradási indok gyanánt. Én pedig elfogadom a bizottság szempontjából. Még valami probléma van?

**Mikrofon nélkül, Dr. Horváth Attila, alpolgármester:** Hargitai Bálint hol volt a múltkor?

**Bokányi Adrienn, a Bizottság elnöke:** Ezt jelezte felém Hargitai Bálint bizottsági tagtársunk is éppúgy - és még mindig én vezetem a bizottsági ülést -, ahogyan Kopcsándi József képviselőtársunk is jelezte felém is írásban, a többi érintett bizottsági elnök felé és polgármester úr felé is. Úgyhogy le kívánnám zárni ezt a kérdést. Menjünk tovább. Jegyzőkönyv hitelesítésre szeretném felkérni Tóth Kálmánt amennyiben ezt a szokásunkhoz híven elfogadja. Kérném a tisztelt bizottsági tagtársakat, hogy erről most szavazni szíveskedjenek.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a jegyzőkönyv-hitelesítő személyét elfogadta.*

**Bokányi Adrienn, a Bizottság elnöke:** Sürgősségi indítványunk, illetve a napirendhez további javaslatok, módosítás nem érkeztek, úgyhogy kérném, hogy a bizottsági tagjai az eredeti kiküldött szerint a napirendről most szavazni szíveskedjenek.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a napirendet elfogadta és az alábbi határozatot hozta.*

**46/2023. (III.27.) GJB számú határozat**

A Gazdasági és Jogi Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Javaslat a Geszler Mária Kossuth-díjas keramikus művész által felajánlott gyűjtemény elfogadására** /*Közgyűlés 2./napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

 **Meghívott:** Geszler Mária, Kossuth díjas keramikus művész

**2./** **Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára** /*Közgyűlés 4./napirend/*

 **Előadó:** Nagyné Dr. Gats Andrea, a Jogi és Képviselői Osztály vezetője

**Meghívottak:** Kovács Cecília, a SZOVA NZrt. vezérigazgatója,

a SZOVA Szállodaüzemeltető Kft. ügyvezető igazgatója,

a SZOVA Projekt Kft. ügyvezető igazgatója

 Krenner Róbert, a VASIVÍZ Zrt. vezérigazgatója

Molnár Miklós, a Szombathelyi Távhőszolgáltató Kft. ügyvezetője

Horváth Zoltán, az AGORA Savaria Kulturális és Médiaközpont Kft. ügyvezetője

 Németh Klára, a Fogyatékkal Élőket és Hajléktalanokat Ellátó Közhasznú NKft. ügyvezetője

 Szabó Tibor András, a Weöres Sándor Színház NKft. ügyvezetője

 Dr. Kovácsné Takács Klaudia, a Savaria Városfejlesztési NKft. ügyvezetője

Izer Gábor Nándor, a SZOMPARK Kft. ügyvezetője

Grünwald Stefánia, a Savaria Turizmus NKft. ügyvezetője

Jancsóné Sárdi Katalin, a Vas Megyei Temetkezési Kft. ügyvezetője

Taoufik Roland, a SZOMHULL NKft. ügyvezetője

**3./ Javaslat az új Városligeti Bölcsődét érintő döntések meghozatalára** /*Közgyűlés 5./napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

 **Meghívott:** Sebestyén Bianka, a Szombathelyi EBI intézményvezetője

**4./ Javaslat a szombathelyi identitást erősítő program kiterjesztésére** /*Közgyűlés 6./napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**5./ Javaslat a szombathelyi Szabadidőközpontot érintő döntések meghozatalára** /*Közgyűlés 7./napirend/*

 **Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Kovács Cecília, a SZOVA NZrt. vezérigazgatója

**6./ Javaslat a Szombathelyi Kézilabda Klub és Akadémia új kézilabda-csarnoka építésével kapcsolatos döntés meghozatalára** /*Közgyűlés 8. /napirend/*

 **Előadó:** Nagyné Dr. Gats Andrea, a Jogi és Képviselői Osztály vezetője

**7./** **Javaslat ingatlanokkal kapcsolatos döntések meghozatalára** /*Közgyűlés 9./napirend/*

 **Előadó:** Nagyné Dr. Gats Andrea, a Jogi és Képviselői Osztály vezetője

**8./ Javaslat utak, parkolók, közterületek fejlesztésével kapcsolatos döntések meghozatalára** /*Közgyűlés 10./napirend/*

 **Előadó:** Nagyné Dr. Gats Andrea, a Jogi és Képviselői Osztály vezetője

 Kalmár Ervin, a Városüzemeltetési Osztály vezetője

**9./ Javaslat a takarékossági program felülvizsgálatához kapcsolódó döntések meghozatalára** /*Közgyűlés 12./napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**10./ Javaslat szociális étkeztetéssel kapcsolatos döntések meghozatalára** /*Közgyűlés 13./napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**11./ Javaslat egyes önkormányzati rendeletekkel kapcsolatos döntések meghozatalára** /*Közgyűlés 14./napirend/*

**Előadó:** Dr.Holler Péter, a Hatósági Osztály vezetője

**12./ Javaslat a 2022. évi belső ellenőrzések végrehajtásával kapcsolatos döntések meghozatalára** /*Közgyűlés 15. /napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

Dr. Andorné Fodor Ágnes, a Belső ellenőrzési iroda vezetője

**13./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 17. /napirend/*

 **Előadó:** Dr. Károlyi Ákos, jegyző

**14./ Javaslat feladat-ellátási megállapodás módosítására** */SAJÁT- két Közgyűlés közötti beszámolóban/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**15./** **Javaslat a szociális és gyermekjóléti feladatok ellátására kötött megállapodások** **módosítására** */SAJÁT- két Közgyűlés közötti beszámolóban/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

 **Meghívott:** Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója

**16./ Javaslat elővásárlási joggal kapcsolatos döntés meghozatalára** */SAJÁT/*

 **Előadó:** Nagyné Dr. Gats Andrea, a Jogi és Képviselői Osztály vezetője

**17./ Javaslat ingatlanokkal kapcsolatos, bizottsági határoskörbe tartozó döntések meghozatalára** */SAJÁT/*

 **Előadó:** Nagyné Dr. Gats Andrea, a Jogi és Képviselői Osztály vezetője

**II.**

**ZÁRT ÜLÉS**

**18./ Javaslat a Szombathelyi Távhőszolgáltató Kft. Stratégiai tervének elfogadásával kapcsolatos döntés meghozatalára** /*Közgyűlés 20./napirend/*

 **Előadó:** Nagyné Dr. Gats Andrea, a Jogi és Képviselői Osztály vezetője

 **Meghívottak:** Kovács Cecília, a SZOVA NZrt. vezérigazgatója

Molnár Miklós a Szombathelyi Távhőszolgáltató Kft. igazgatója

**19./ Javaslat a PRENOR Kertészeti és Parképítő Kft.-t érintő döntések meghozatalára** */SAJÁT/*

 **Előadó:** Nagyné Dr. Gats Andrea, a Jogi és Képviselői Osztály vezetője

**Meghívott**: Izer Gábor Nándor a PRENOR Kft. ügyvezető igazgatója

**Felelős:** Bokányi Adrienn, a Bizottság elnöke

**Határidő:** azonnal

**I.**

**NYILVÁNOS ÜLÉS**

**Bokányi Adrienn, a Bizottság elnöke:** Mielőtt rátérnénk az 1. sz. napirendi pont tárgyalására egy-két tájékoztatást szeretnék megtenni a tisztelt bizottsági tagtársak felé. Egyrészt a PRENOR Kft. -nek az üzleti terve zárt ülésen szerepel. A Felügyelő Bizottsági határozat az előterjesztés szerint az ülésen kerül ismertetése, de a meghívó kiküldésekor a FEB határozat már rendelkezésre állt, úgyhogy ez a zárt ülések anyagai közé feltöltésre is került. Ezt tudták tanulmányozni a tisztelt bizottsági tagtársak. A SZOVA NZrt. - vel kapcsolatban: összevont Igazgatósági és Felügyelő Bizottsági ülését a cég a holnapi napon, március 28-án fogja tartani. Ezért ezek a döntések a Közgyűlés üléséig kerülnek majd feltöltésre. A gazdasági társaságos napirendünknél egy határozat sajnálatos módon kimaradt az előterjesztésből. Azonban ezt a kollégák a bizottsági ülést megelőzően, ha minden igaz – osztályvezető asszonyra nézek – kiosztották. A bizottsági tagtársak ezt már megtalálják az asztalukon, illetve a határozatsor tervezetben is már szerepel ez a határozati javaslat is. Ez egyébként a SZOMTÁV-ot érinti. Rá is térhetünk az 1. sz. napirendi pontunk tárgyalására.

**1./ Javaslat a Geszler Mária Kossuth-díjas keramikus művész által felajánlott gyűjtemény elfogadására** /*Közgyűlés 2./napirend/*

**Bokányi Adrienn, a Bizottság elnöke:** Megadom a szót Horváth Soma alpolgármester úrnak.

**Horváth Soma, alpolgármester:** Köszönöm a szót elnök asszony, Tisztelt Bizottság! Úgy gondolom, hogy történelmi pillanat az, amely előtt a Gazdasági Bizottság vagy a Közgyűlés is áll. Geszler Mária Szombathely Kossuth-díjjal elismert iparművésze jelentős gyűjteményt ajánlott fel saját műveiből, amellyel nem csak a múzeum közgyűjteménye fog gazdagodni, hanem Szombathely kulturális élete is. Geszler Mária tulajdonképpen több évtizede Szombathelyen él és itt alkot jelen pillanatban is. A művei megtalálhatóak a világ számos múzeumában. Arra a kiállításra, állandó tárlatra, amely most létre fog jönni, azt hiszem, hogy mindannyian büszkék lehetünk. Én magam mindenképpen az vagyok, hogy a Közgyűlés tagja lehetek, amely ezt elfogadja. Tulajdonképpen nemcsak Kossuth-díj, hanem Munkácsi-díjjal kitüntetett művészünkről van szó, akinek itt is, illetve remélhetőleg a Közgyűlésen is majd személyesen szeretnék köszönetet mondani, hogy felajánlotta ezt a Város és a Savaria Múzeum részére. És várjuk majd az augusztus végén, szeptember elején megvalósuló első kiállítást, ami tulajdonképpen az előszava lesz a jövő évben megvalósuló állandó tárlatnak. Köszönöm szépen.

**Bokányi Adrienn, a Bizottság elnöke:** Köszönjük alpolgármester úr. Megadom a szót Dr. Takátsné Dr. Tenki Mária képviselőasszonynak.

**Dr. Takátsné Dr. Tenki Mária, a bizottság tagja:** Köszönöm a szót. Tisztelt Bizottsági Tagok! Valóban nagy esemény ez a mai, hogy mi ezzel foglalkozhatunk, hiszen Geszler Mária a városunk híres alkotóművésze. A 45 db-os adomány, amelyet a városnak adományoz, nyilván kellő módon fogja reprezentálni az ő nagyszerű művészeti tevékenységét. Személyesen is ismerem a művésznőt és én azt javaslom, a Gazdasági Bizottság a Közgyűlésnek javasolja ezt elfogadásra. Egy kiállítás is szerepel az előterjesztésben és annak a 2 millió Ft-os költsége, a költségvetésből való biztosítása. A mellékletet valamennyiüknek szíves figyelmébe ajánlom, hiszen ez összefoglalja Geszler Máriának a művészeti pályáját, amely páratlan és nagyszerű. Köszönöm szépen.

**Bokányi Adrienn, a Bizottság elnöke**: Köszönjük szépen. Úgy látom, hogy itt teljesen konszenzusos döntést fogunk hozni, amit nagyon nagy örömmel tapasztalok. Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal elfogadta a javaslatot és az alábbi határozatot hozta.*

**47/2023. (III.27.) GJB számú határozat**

A Gazdasági és Jogi Bizottság a „*Javaslat a Geszler Mária Kossuth-díjas keramikus művész által felajánlott gyűjtemény elfogadására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

 Csapláros Andrea, a Savaria Múzeum igazgatója/

**Határidő:** 2023. március 30.

**Bokányi Adrienn, a bizottság elnöke:** Következik a 2. sz. napirendi pontunk tárgyalása.

**2./** **Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára** /*Közgyűlés 4./napirend/*

**Bokányi Adrienn, a bizottság elnöke:** Rendkívül vaskos anyag van előttünk 18 határozati javaslattal. Megadom a szót a Koczka Tibor képviselő úrnak.

**Koczka Tibor, a bizottság tagja:** Köszönöm a szót elnök asszony. Tisztelt Bizottság! Úgy láttam, hogy önkormányzati cégeink rendkívül nehéz helyzetben lesznek és vannak az idei esztendőben is. De többé-kevésbé legalább is terv szintjén meg tudnak majd birkózni az idei év feladataival. Ahol ebben nem igazán vagyok biztos - illetve kérdezni szeretnék - ez a VASIVÍZ, ahol azért milliárdos veszteségről beszélünk. Az elhibázott „brüsszeli szankciók”, ja, nem, az elhibázott rezsicsökkentés, hogy tízen-éve 30 fillérért kell adni a VASIVÍZ-nek az ivóvizet, miközben egyébként tízszer annyiba kerül most, tehát 3 Ft-ért állítja elő. Persze lehet kormánydöntés arról, hogy legyen ennyi az ára a víznek, de úgy gondolom, hogy az lenne a méltányos, ha a különbözetet megtérítené a cégünknek. Ha adna évi 1-2 milliárdot, akkor nyilván ezzel sem lenne gond. Bár akkor is lenne személy szerint gondom ezzel, mert úgy hiszem, hogy aminek nincs ára-értéke, azzal nem is spórolunk, és a víz az sajnos ilyen. A napokban lehetett olvasni a hírekben, hogy átgondolja ezt a kormány, hogy bizonyos fogyasztás fölött nem 30 fillér lenne – mondjuk jelen esetben itt Szombathelyen – az ivóvíz, hanem egy magasabb tarifát kellene fizetni. A kérdésem arra vonatkozna, hogy most már államtitkársága is van a közmű-probléma kezelésének, bár igazából nem hiszem, hogy újabb államtitkár kellett volna, hanem inkább további forrás az önkormányzatoknak. Az a szomorú, hogy mi nem vagyunk okozói ennek a problémának, de mégiscsak hétről-hétre vagy napról-napra és főleg költségvetésért felelős alpolgármester urat megtalálják ezek a problémák. Tehát azt szeretném kérdezni, hogy van-e valami biztatás az állam részéről? Tudom, nem adtuk oda a közmű vagyont, szerintem helyes döntés volt. De ettől függetlenül ezzel zsarolni önkormányzatunkat, ha nem adjátok oda, akkor nem kaptok semmilyen forrást vagy segítséget ehhez, úgy gondolom, hogy ez nem igazán fair. Szeretném kérdezni alpolgármester urat, hogy tud-e valami biztatót mondani a bizottságnak erről?

**Bokányi Adrienn, a bizottság elnöke:** Megadom a szót Dr. Horváth Attila alpolgármester úrnak.

**Dr. Horváth Attila, alpolgármester:** Tisztelt Bizottság, Tisztelt Képviselő úr én semmit nem tudok mondani. Ahogyan semmilyen információ nem érkezik meg az önkormányzati szektorba. De nem csak hozzánk nem, teljesen mindegy, hogy milyen színű polgármestere van a városnak. Egyre inkább azon az állásponton vagyunk egyébként, hogy a kormány azt a szándékát, hogy nyilván államosítja a vízközműveket, aztán meg gondolom, ahogy a Mészáros úr megnyerte 35 évre az autópályát, úgy nyilván átkerül hozzá a komplett vízszolgáltatás. Ami azért egy elég komoly stratégiai kérdés szerintem, hogy mondjuk, az ivóvizünket, azt magánember adja majd vagy nem. Ezt természetesen ugyanúgy cáfolták, ahogy az autópályánál is, a 35 éves koncessziót. Az a helyzet, hogy jelen tudásunk szerint az van, hogy ezt az évet megpróbáljuk kitartani. Nekünk is azok az információink vannak, ami arról szól, hogy január 1-gyel belenyúl a kormány a finanszírozásba. Nyilván nem tudom és alapvetően nekem azon kívül, hogy túl kéne élnünk ezt az évet, van még egy problémám. Ha valaki kevesebb pénzt kap egy szolgáltatásért - amit neki kötelezően el kell végeznie - mint amennyibe az kerül, az nyilvánvalóan azt eredményezi, hogy egy darabig elmegy. Csak ugye az a karbantartási kötelezettség, ami van nyilván ott lesz, a legkomolyabb probléma. Ez nagyon-nagyon látszik most már a csőrendszereinken, tizenvalahány éve nem képződött erre pénz a VASIVÍZ-ben. Hogy őszinte legyek, pontosan annyi információnk van, sajtó és egyéb ilyen hírekből, mint amennyit tudunk. Nyilván beszélünk többször vezérigazgató úrral. Ezt a 3 milliárd Ft-ot nem tudja kezelni a szombathelyi önkormányzat költségvetési oldalról, de azt is tudom, hogy az a nem tudom, hány 10 milliárdos vagyon, ami a VASIVÍZ-nél van - nyilván nem csak a mi pénzünk, hanem a többi tulajdonostársnak a pénze, illetve vagyona - azt meg meg kell óvnunk minden vonalon szerintem. Amennyire lehet hallani megyei jogú városos beszélgetéseken, hogy igazából, akik átadták, azok már megbánták. Nekem a kedvencem az, hogy Debrecennek az egyébként fideszes többségű városvezetése is azt mondta, hogy na, azért ezt a vagyont nem adom. Tehát még ők is nemet mondtak erre. Nagyjából ennyit tudok elmondani. Szerintem nem sokkal vagyunk előbbre a válaszommal, de kérem, hogy érje be ezzel. Köszönöm.

**Bokányi Adrienn, a bizottság elnöke**: Köszönjük szépen alpolgármester úr. Koczka Tibor.

**Koczka Tibor, a bizottság tagja:** Köszönöm a választ alpolgármester úr. Köszönöm a szót elnök asszony. Tisztelt Bizottság! A másik, ami felkeltette az érdeklődésemet, az a Weöres Sándor Színháznak a költségvetése, ahol -44 millió Ft-ot látok a végén. Láttam én azt a Savaria Turizmus NKft-nél is, de ott az eredménytartalék terhére ki tudja hozni elvileg nullára a cég az évet. A kérdésem az lenne, hogy ha ez a 44 millió Ft nem érkezik meg a Weöres Sándor Színházhoz, ezt miből tudja pótolni, hogyan fejezi be az évet? Köszönöm.

**Bokányi Adrienn, a bizottság elnöke**: Megadom a szót Horváth Soma alpolgármester úrnak.

**Horváth Soma, alpolgármester:** Köszönöm a szót elnök asszony. Tisztelt Bizottság! A Színház leírta az üzleti tervében, hogy a tartalékából tudja fedezni - az előző évi tartalékból. Illetőleg plusz 6 millió Ft-ot biztosítunk egyéb soron a Színháznak. Tudom, hogy ez egy kisebb összeg, de azt hiszem, hogy kezdetnek nem egy rossz dolog. Köszönöm.

**Bokányi Adrienn, a bizottság elnöke**: Horváth Attila alpolgármester úr?

**Dr. Horváth Attila, alpolgármester:** Szeretném ezt kicsit rendbe tenni. Mert azzal együtt, hogy nyilván mindig lesz valami, amit nem feltétlenül úgy csinálunk, ahogyan gondolják mások. Azért a Színháznak és a többi intézménynek a gazdálkodása, az teljes mértékben eltér. Eleve a Színház nonprofit kft., önmagában ebből adódóan van komoly eltérés. A másik pedig, hogy minden évben májusban komoly vita szokott lenni a Közgyűlésen, hogy mire költjük el azt, amit úgy nevezünk, hogy pénzmaradvány. Ez a pénzmaradvány abból van, hogy az intézmények gazdálkodnak, spórolnak, és amikor eljön az év vége, akkor bizonyos kiadásaikat jóvá hagyjuk, de nagyon nagy mértékben meg elvonjuk tőlük. Tavaly vagy tavaly előtt 640 millió Ft volt a pénzmaradvány. Na, most a Színháznál ez minden egyes évben ott maradt. Ha én nem vontam volna el, vagy a Közgyűlés nem vonta volna el, mondjuk pl. a Múzeumtól, akkor most lehet, hogy neki sem kellene pénz és akkor nem épült volna járda az elmúlt nem tudom hány évben. Tehát ezek a dolgok azért így függenek össze. A Színház rendelkezik tartalékokkal, ki fogja bírni. Egyébként nem tudom teljes mértékben értelmezni mondjuk, pl. Melega képviselő Úr - nincs itt próbálok visszafogott lenni, mert sosem beszélek valakiről, hogy nincs ott - mondjuk azzal a módosító indítvánnyal azért nem tudtam mit kezdeni, hogy mi adjunk több pénzt a Színháznak, mert egyébként a Színház nehezen, de azt gondolom, hogy túl fogja élni. Mindazonáltal két finanszírozója van ennek az intézménynek: az egyik a Magyar Állam a másik meg az önkormányzat. A Magyar Állam, mint fenntartó fillérre pontosan ugyanazt az összeget adja, mint egy évvel korábban. Mi is pontosan ezt csináljuk. Lehet minket bírálni, de azt gondolom, hogy ezek a bírálatok akkor jogosak, ha ugyanezek a bírálatok elhangzanak a másik fenntartó felé is. Egyetlen dolog viszont biztos, az pedig az, hogy ha azt látjuk, hogy a Színház ennek ellenére és a fegyelmezett gazdálkodása ellenére bajba kerül, akkor nyilván oda is bele fogunk nyúlni. Mert nyilván nem hagyjuk, hogy a Színház csődbe menjen, vagy bármi hasonló. Ennyit tudok ezzel kapcsolatban mondani. Köszönöm.

**Bokányi Adrienn, a bizottság elnöke**: Köszönjük alpolgármester úr. Megadom a szót Horváth Gábor képviselő úrnak.

**Horváth Gábor, a bizottság tagja:** Köszönöm a szót elnök asszony. Tisztelt Bizottság! Kérdésem lenne a X. számú határozati javaslat 8. pontjában – a Közgyűlés a SZOVA NZrt likviditási helyzetének kezelésére maximum 700 milliló Ft összegű tagi kölcsönt biztosít 2023. december 31-ig történő visszafizetési kötelezettséggel. Miből adjuk ezt a pénzt, milyen forrásból és miből fizeti ki a SZOVA ezt vissza nekünk?

**Bokányi Adrienn, a bizottság elnöke**: Alpolgármester úr?

**Dr. Horváth Attila, alpolgármester:** Nyilván napirendi pont a bizottsági ülésen az ingatlan értékesítés. Ebben részben SZOVA, részben saját ingatlanjaink vannak. Önkormányzatunk gazdálkodásánál nem az a gond, hogy nincsen pénz a számlánkon. Az a gond, hogy azokat a kötelezettségeket, amelyek tudjuk, hogy keletkeznek, illetve folyamatosan keletkeznek az év során, azokra a fedezet a rendelkezésünkre áll vagy pedig nem. Vannak olyan november, december környékén érkező tételeink, amire jelenleg még nincs meg. Ez extrán probléma, mert a SZOVA már többször jelezte a számunkra, hogy május környékéig van neki fizetőképessége és azért nem engedheti meg szerintem az önkormányzat magának, hogy ne tudjuk kifizetni a béreket, ilyen azért nincs. A SZOVA-nak az a gondja, hogy az ingatlanállományán, szinte az összes olyan ingatlanon, ami piacképes, azon kötvényteher van. Ez a kötvény, ez ott van rajtuk, most már nem tudom hány éve. Mindenféle színezetű képviselőtestületek és polgármesterek próbálkoztak ennek a megoldásával. Én sem nagyon látom, hogyan lehetne ebből valahogy visszajönni. Annyit tudok, hogy átmenetileg mi ezt finanszírozzuk. Nagyrészt egyébként ezt a SZOVA felé fogjuk ezt a 700 millió Ft -ot adni, ez már benne volt a februári költségvetésben is. Aztán az ingatlanértékesítésekből meg majd a SZOVA ezt úgy gondoljuk, nyugodtan vissza tudja fizetni, tehát annak ott meglesz a fedezete. Azt nem tudom egyedül, hogy az ingatlanértékesítéseink hogy fognak sikerülni, de hát az egy másik napirendi pont témája. Most ennél kevesebb feltételt – tudom, egy kicsit előre szaladok egy másik napirendhez – de hát ennyi, érvényes adószámnak kell lenni és hoznia kell az igazolást, hogy nincsen tartozása, ami jogszabályi előírásunk, aztán majd meglátjuk, hogy meddig jutunk. Az ipari parkot kétszer próbáltuk meg eddig értékesíteni vagy háromszor. Fogalmazzunk úgy, hogy nem volt túl nagy siker. Első körben még volt egy telefon, hogy tényleg el akarjuk-e adni, de kb. ennyi érkezett be valamelyik osztályra, de az emberrel személyesen nem is találkoztunk. Nagyjából és egészében itt vagyunk, nem tett jót az ipari park értékesítésnek az, hogy a csomópont, illetve az út építését a kormány tavaly törölte a beruházások listájáról. Jelenleg itt vagyunk. Köszönöm.

**Bokányi Adrienn, a bizottság elnöke**: Megadom a szót Dr. Takátsné Dr. Tenki Mária képviselő asszonynak.

**Dr. Takátsné Dr. Tenki Mária, a bizottság tagja:** Köszönöm a szót. Most kaptuk az ülés előtt ezt a határozati javaslatot, amelyben a TÁVHŐ és a SZOVA alapszabály módosítása szerepel, illetve a TÁVHŐ-nek a javadalmazási szabályzata. Ezek ugye hiányoztak az eredeti 17 határozati javaslatból, most pótlólag kaptuk meg. Akkor ez a 18-ik határozati javaslat? Jó, akkor a 18-ik határozati javaslattal kapcsolatban az álláspontom a következő. Nem fogom ezt megszavazni. A két alapszabály módosítással egyetértek, a javadalmazásival nem. A TÁVHŐ javadalmazási szabályzatában azt kifogásolom, hogy addig semmiféle prémiumra, több juttatásra - kivéve a dolgozók béremelése – ne kerüljön sor. A dolgozók béremelésével egyetértek, de nem értek egyet a vezető juttatásaival. Főleg nem az éves jövedelménél az 50% -os plafonnal. Hiszen az előttünk lévő anyagból látszik az, hogy a fix és a fajlagos állami támogatása a TÁVHŐ-nek 8 milliárd 680 millió Ft-ra van tervezve. Ez akkora volumenű összeg, amit az állam támogat a TÁVHŐ-nek a működésében, ami azt hiszem, hogy páratlan és az előző éviekhez képest is jóval magasabb. Ez fedezetet nyújthat arra, hogy lakossági szinten is mérsékelt távhődíjjal a TÁVHŐ megfelelő módon működjön. Nem indokolt az, hogy vezetői premizálásra és javadalmazásra, meg jutalmazásra költsük a pénzt. Hiszen ez hatalmas támogatási összeg. 8 milliárd 680 millió Ft-ot prognosztizál az üzleti terv, ez nagyon nagy összeg. Bármilyen pénzösszeg megmarad a TÁVHŐ-nél, az elöregedett vezetékek javítására-cseréjére kell fordítani. Az ülés előtt megkérdeztem az igazgató urat, hogy mekkora az az összeg, amelyet mindenféleképpen a Szent Márton úti körforgalom miatt fordítani kell a vezetékcserére. Azt mondta, hogy nem lenne szükséges ezt most cserélni, hiszen az állapota nem indokolná, de a további fejlesztése a TÁVHŐ-nek mindenféleképpen indokolja. Ez az 50 millió Ft, ami ide van tervezve erre az egy vezetékszakaszra itt - ami a körforgalom kialakítása miatt történik - ez a legmagasabb összeg, amit mi a vezetékeinkre költünk. A véleményem az, hogy a TÁVHŐ-nél az üzleti terv is tartalmazza, egyéb anyagok is tartalmazzák, hogy nagyon elöregedett a vezeték jelentős része. Na, most, ha nagyon elöregedett a vezeték jelentős része, akkor nem csak ezt az 50 millió Ft-ot meg 130 millió Ft javítási költséget kell prognosztizálnunk, hanem jóval többet kellene a vezetékcserére fordítani. Minden fillért és maradék fillért erre kellene fordítanunk, mert a fenntarthatósága a TÁVHŐ-nek ezt indokolja. Köszönöm szépen.

**Bokányi Adrienn, a bizottság elnöke**: Ügyvezető úr úgy látom, hogy megszólítva érezte magát, úgyhogy megadom a szót.

**Molnár Miklós, a SZOMTÁV Kft. ügyvezető igazgatója:** Köszönöm szépen elnök asszony. Tisztelt Bizottság! Az 50 milliós beruházás kapcsán, ami ugye a Borostyánkő – Vörösmarty – Hunyadi út közötti területet érinti, valóban korrekt módon azt a választ adtam, hogy ha most ez egy önkéntes döntés lenne, akkor ebben az évben nem terveztük volna ezt a felújítást. De hogy néhány éven belül fel kell újítani, az biztos és egyébként egy teljes egészében felújított útszakaszon mondjuk 3 év múlva baj lenne és keresztül vágnánk az utat, akkor mindenki felháborodna. Kettő, nem egy sima csőcserét hajtunk végre, hanem a stratégiai tervben szereplő fejlesztési elképzelések megvalósításához kapcsolódóan egy megnövelt átmérőjű csövet helyezünk le. Ami egyébként, hogy ha azok a fejlesztések, amelyekre reményeink szerint lesznek uniós források egyszer - és bízunk benne, hogy minél gyorsabban sikerül megállapodni – és megindulnak és ezeken a területeken nagy támogatások várhatóak, akkor azokat az egyébként már engedélyes kiviteli tervvel rendelkező beruházásokat el tudjuk végezni, amelyeket a korábbi években nem sikerült. Akkor egyébként meg szükségessé válik a vezetékrendszer bővítése ezen a területen is, tehát lehet, hogy reményeink szerint néhány éven belül fel kéne bontani ezt az utat. Ezért a korábbi gyakorlatnak megfelelően abszolút egyetértünk a városvezetés azon szándékával és nekem is városvezetőként mindig ez volt a szándékom, hogy ahol útfelújítás van, ott egyeztessük le a közmű szolgáltatókkal és a közeljövőben, ha terveztek volna valamikor ott vezetékcserét, akkor azokat csináljuk meg. Ugyanez történik az ezen területet érintő VASIVÍZ, a villamosenergia és a gázszolgáltató tekintetében is. Annyiból speciális még a TÁVHŐ helyzete, hogy a legmélyebben megy ez a vezeték és ugye nem hosszában, hanem keresztben a többihez képest. Tehát, ha mi ezt most nem tennénk meg, akkor egyébként még az összes többi elvégzett közmű beruházást is veszélyeztetnénk majd a saját beruházásainkkal a későbbiekben és sokkal drágább lenne. Az 50 millió Ft ennek egy tervezett bekerülési költsége volt, hiszen amikor ezt beraktuk az üzleti tervbe januárban, akkor tudtunk volna róla, hiszen a Felügyelő Bizottság február 7-én tárgyalta az üzleti tervünket, tehát akkor ez már egy berögzített szám volt. Folyamatban van az ajánlatkérés, de reményeink szerint talán kevesebből is meg tud valósulni. Az 50 millió Ft, az egy tervezett keretösszeg volt, amiből úgy gondoljuk, hogy mindenképpen el tudjuk végezni ezt a beruházást és mondom, a későbbiek szempontjából ez egy olyan beruházás, amelyre mindenképpen szüksége lesz a TÁVHŐ-nek ezen a területen.

**Bokányi Adrienn, a bizottság elnöke**: Köszönjük ügyvezető úr. Megadom a szót Tóth Kálmán képviselő úrnak.

**Tóth Kálmán, a bizottság tagja:** Köszönöm szépen elnök asszony. Tisztelt Bizottság! Meg tudom erősíteni igazgató úr szavait. Kiegészítve egyébként más cégvezetőkkel, akiknek a cégei részt vettek az elmúlt időszak közműegyeztetésein. Tehát itt azt látni kell, hogy most egy elég nagyszabású burkolatfelújítási programba kezdett a város és ennek az első lépcsője a Hunyadi út végén lévő körforgalom volt. A VASIVÍZ munkatársai pl. azt sem azért csinálták meg, mert most éppen akkor ott rossz volt a helyzet, hanem azért, hogy nehogy az forduljon elő, amiről egyébként igazgató úr beszélt, hogy 2 héttel a felújítás vége előtt eldurran egy cső és akkor kell majd fölbontani vadonatúj aszfaltot. Én egységesen gondolom azt, hogy valamennyi cég üzleti tervében találunk olyan fejlesztéseket, amelyek ebben a pillanatban nem lennének ilyen módon szükségesek, azonban logikai alapon és egyébként hosszabb távú pénzspórolás miatt is szükségesek. Tehát ez igaz lesz a VASIVÍZ-nél, igaz lesz a TÁVHŐ-nél és igaz lesz természetesen a SZOVA-nál is. Nem beszélve arról egyébként, hogy a nem önkormányzati cégek közül a Gázművek, az EON és a Telekom is bevonásra került ebbe a munkába. Tehát olyan komplex egyeztetések zajlanak, amelyek nem teszik azt lehetővé, hogy ezek a cégek külön-külön vállalják ezeket a munkálatokat. A TÁVHŐ-é 3 méter mélyen van és tényleg keresztben, tehát innentől kezdve az ő munkájuk alapvető feltétele a többi közmű cég munkavégzésének is. Köszönöm.

**Bokányi Adrienn, a bizottság elnöke**: Alpolgármester úr?

**Dr. Horváth Attila, alpolgármester:** Köszönöm. Csak egyetlenegy mondat. Illés Károly frakcióvezető úr minden egyes ilyen alkalommal, amikor erről van szó a Közgyűlésen, mindig a lelkünkre kötötte és mindig azt hangsúlyozta, hogy mindig arra figyeljünk oda, hogy a közműegyeztetések megtörténjenek. Merthogy ő is szembesült azzal a problémával, amikor megcsinált valahol egy utat az előző városvezetés, majd megjelent fél év múlva a VASIVÍZ és azt mondta, hogy neki a terv szerint most kell megcsinálni és fölszedték és ez ilyen örök lecke maradt. Úgyhogy én nem teljesen értem, hogy most ezt miért kaptuk meg kritikaként. De azt gondolom, hogy képviselő asszony beszélgessen a frakcióvezetőjével és döntsék el, hogy most akkor mit csinálunk rosszul és miért.

**Bokányi Adrienn, a bizottság elnöke:** A képviselő asszony nem a frakcióvezetőjével szeretne beszélgetni, hanem velünk, úgyhogy megadom a szót.

**Dr. Takátsné Dr. Tenki Mária, a bizottság tagja:** Azt hiszem, a bizottság félreértett engem. Az 50 millió Ft-ot azért emeltem ki, mert ez az egyedüli olyan az üzleti tervben, ami vezetékcserét tartalmaz. Holott a TÁVHŐ-nek elöregedett vezetékrendszere van. Tehát azt tényként közöltem, nem azt mondtam, hogy ez az 50 millió Ft, ez kidobott pénz főleg úgy, hogy az úthoz is hozzányúlunk. Ez rendben van. Csak hol a többi? Tehát én azt mondom, hogy minden pénzt – ez hatalmas pénzösszeg, ami támogatást kap, páratlan nagy, többszöröse, hétszerese, mint amit eddig kaptunk ez a 8 milliárd 680 millió Ft. Tehát mindenféleképpen a cégnek arra kellene törekednie, hogy minden fillért, de minden fillért, kivéve a dolgozóknak a béremelése, ez mindenképpen erre a vezetékcserére fordítsa. Ha most egy 50 milliót kénytelenek vagyunk a számomra az útfelújítás indokoltsága révén kiadni, attól még nem szerepel az üzleti tervben a további régi vezetékeknek a cseréje. Csak ilyen ad hoc jellegű – rendkívüli hiba jelentkezik, javítás, egyéb - és akkor tudjuk azt, hogy van, hogy hétig nincs fűtés. Tehát valahogyan ez a tervszerűség a TÁVHŐ-nél kívánnivalót hagy maga után és nem látjuk azt, hogy a TÁVHŐ-nek van-e olyan terve, ami kifejezetten a régi elöregedett vezetékeknek az időszerű és ütemezett cseréje. Tehát ez az 50 millió Ft elég magas, igen, de nyilván indokolt, de a többi hol van? Tehát ne adjunk addig javadalmazási 50%-os éves kereseteket és hasonló kiadásokat. Próbáljon a SZOVA errefelé orientálódni, annál is inkább, mert nagyon kiemelt az állami támogatása. Köszönöm.

**Bokányi Adrienn, a bizottság elnöke:** Gondolom nem a SZOVA-ra, hanem a SZOMTÁV-ra gondolt? Megadom a szót ügyvezető úrnak.

**Molnár Miklós, a** **SZOMTÁV Kft. ügyvezető igazgatója:** Köszönöm a szót elnök asszony. Tisztelt Bizottság! Apró tévedést korrigálnék, azért vannak még más vezetékcserék is a beruházási tervben. Tehát a több, mint 300 millió Ft-os beruházási tervben vannak még vezetékcserék. Többek között a Derkovitson és a város különböző részein, tehát még legalább három helyen. Nyilvánvalóan ennél sokkal többet kellene. Nagyon fontos, hogy zajlik egyébként a 1,5 milliárdos pályázatunknak a szakmai értékelése, ez a közeljövőben lezárul. Ez egy 1,5 milliárdos, egyébként sziget jellegű, a Szent Flóriánnak az összeköttetését tudná megvalósítani a Mikessel. Pozitív híreink vannak egyelőre. Megtörtént - nagyon kevés tisztázó kérdést kaptunk - a válasz. Közeli hetekben várható, hogy bíráló bizottság elé is kerül a döntés. Abban kérném a segítségét mind a Bizottságnak, mind a Közgyűlésnek, mind a képviselő asszonynak, hogy a 1,5 milliárdos pályázat 750 millió Ft-os önrészéhez szükséges forrásokat meg tudjuk teremteni. Nyilvánvalóan ezen dolgozom. Az állami támogatás kapcsán csak annyit szeretnék megjegyezni, ez kifejezetten a lakossági kedvezményes szolgáltatásnak az ellenértéke. Ugye tudni kell azt, hogy egy központi gázbeszerzés volt, augusztus 22-26-a közötti árakon határozták meg azt a gázárat, amelybe nekünk ugye kvázi a gáz kerül és hogy ezt a gázbeszerzést, ennek az árképzését nem a távhő szolgáltatók folytatták le, hanem a MEKH eljárás szerint valósult meg. Ez az öt nap lett kijelölve a MEKH által és innentől kezdve ez vonatkozott ránk. Ebből adódóan kialakult egy olyan magas gázár, hogy csak egy példát mondjak, hogy az elismert költsége a TÁVHŐ-nek 51.100 Ft egységenként, míg egy lakos egy egységre 2850 Ft-ot fizet. Tehát magyarul 48.000 Ft esik támogatásként egy egységnyi lakossági fogyasztásra. Ezért maradt meg ugye a rezsicsökkentett áron a lakossági fogyasztás. Ez az, amit nem terveznek változtatni, őszig biztosan nem, valószínűleg utána sem. Ez az, ami talán elhíresült már, hogy az úgynevezett egycsöves, egy-átfolyós rendszereknek a korszerűsítése szükséges ahhoz, hogy minden lakásban megvalósulhasson az egyedi mérhetőség. Szombathelyen még 2500 olyan lakás van, ahol nincs egyedi mérési lehetőség. Ezekben addig a szolgáltatásnak a tényleges nagyságát nem lehet mérni. Ezért van az például, engedjék meg, hogy ezt elmondjam, mert a médiákban sokszor megjelenik meg kommentekben is, hogy egyébként nyitott ablakok vannak és ugye túlfűt a TÁVHŐ. Nem a TÁVHŐ fűt túl, hanem az egycsöves rendszereknek az a jellegzetessége, hogy ahhoz, hogy az utolsó lakásban, ami az egycsöves rendszernek a végén van, meleg legyen, sokkal magasabb hővel kell beengedni a szolgáltatást, mint egyébként kéne egy körkörös rendszerben. Tehát nem mindegy, hogy én 65 °C-al engedem be vagy 90 °C-al vagy 85 °C-al engedem be a szolgáltatásomat egy lakásba. Nyilván nagyon meleg lesz azért, hogy az utolsó ne legyen hideg. Következő öt évben a kormány kötelezte a hőszolgáltatókat, ehhez forrást is biztosított. Ennek zajlik a műszaki előkészítése, kidolgozása. Lesz erről egy jogszabály alkotás, ami a következő hetekben megjelenik és öt év alatt le kell bonyolítani - együttműködve egyébként a társasházkezelőkkel - ezeket a lakásokban történő átalakításokat. Az már biztos, hogy a TÁVHŐ-k lesznek a kötelezettjei, viszont társasházakat érinti. Itt is kérném majd mind az önkormányzat, mind polgármester úr, mind a képviselők segítségét, hogy a társasházakkal meg kell értetni, hogy ez nem akarat kérdése, hanem ez törvényi kötelezettség lesz ennek az átalakításnak a megvalósítása. Akkor is, ha egyébként fél évvel ezelőtt újította fel a lakását, mert valószínű az lesz a szankció, hogy akik ebben nem vesznek részt, azok kikerülnek a kedvezményes tarifális szolgáltatásból. Egyébként csak egy jelzés, hogy ebben az évben valószínű ez nem tud elindulni már. De bejelentkeztem Pilot programra, hogy amennyiben van lehetőség egy-két pilot projektet csinálni, akkor szeretném, ha Szombathely az pilot projekt lenne. Hiszen egy 100-150 lakásban ezt meg tudnák csinálni, az rendkívül kedvező lehetőséget jelentene a későbbiekben a következő ügyfelek meggyőzésére, hogy akkor ez ténylegesen mivel jár, hiszen konkrétan tudnánk az egészet rekonstruálni, hogy fog zajlani. A stratégiai terv pedig tartalmazza egyébként mindazon fejlesztéseket a következő 10 évre, amiket szeretnénk megvalósítani. Én azt gondolom, hogy ma egyetlen közmű szolgáltató sincs abban a helyzetben, hogy saját erőből fejlesztéseket tudjon megvalósítani. Sem a vízi közműrendszer, sem a hulladékgazdálkodás, sem egyébként a távhő szolgáltatás. Egyébként meg összehasonlítani a közműrendszereket, hogy milyen támogatásban részesül és hogyan, nyilván vannak jogszabályi rendszerek és azon keretek között kell mozogni. Az ez évet ismerjük szeptember 30-ig, október 1-től megpróbáljuk kitalálni mi is, hogy mi legyen. Egy biztos, hogy mindenki arra törekszik, hogy a lehető legtöbb helyen fejlesszünk és a lehető legkevesebb probléma legyen. Illetve, ha a problémát nem lehet kikerülni, akkor az elhárítás legyen a leggyorsabb. Külön köszönöm a testületnek azt, hogy január 1-jével hozzájárult az ez évi béremeléshez, hiszen így egyébként a jelzett hiányokból már 3 főt sikerült megoldani. Tehát tudtunk felvenni azóta fűtőt, hőközpont kezelőt és az abszolút hiányszakmának számító irányítástechnikai területen is egy Széchenyi Egyetemen végzett fiatalembert tudtunk felvenni. Úgyhogy haladunk előre szép lassan és köszönet minden egyes támogatásért és elfogadott előterjesztésért.

**Bokányi Adrienn, a bizottság elnöke:** Köszönjük ügyvezető úr. Hozzászólásra jelentkezőt nem látok. A napirendi pont feletti vitát ezennel lezárom. Akkor kezdjük is el. Kérném, hogy először a Weöres Sándor Színház üzleti tervéről szóló I. határozati javaslatról most szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatokat hozta:*

**48/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a Weöres Sándor Színház Nonprofit Kft. 2023. évi üzleti tervének jóváhagyásáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Vinczéné dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Szabó Tibor András, a társaság ügyvezetője/

**Határidő:** 2023. március 30.

**Bokányi Adrienn, a bizottság elnöke**: Most kérném, hogy a II. számú, a FÉHE üzleti tervéről szóló határozati javaslatról szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**49/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a Fogyatékkal Élőket és Hajléktalanokat Ellátó Közhasznú Nonprofit Kft. 2023. évi üzleti tervének jóváhagyásáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Vinczéné dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Németh Klára, a társaság ügyvezetője/

**Határidő:** 2023. március 30.

**Bokányi Adrienn, a bizottság elnöke**: Most kérném, hogy a III. számú, az AGORA üzleti tervéről szóló határozati javaslatról most szavazzunk.

*A szavazásnál 9 fő bizottsági tag volt jelen.*

*A Bizottság 6 igen és 3 nem szavazat mellett a javaslatot elfogadta, és az alábbi határozatot hozta:*

**50/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és az AGORA Savaria Kulturális és Médiaközpont Nonprofit Kft. 2023. évi üzleti tervének jóváhagyásáról szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Vinczéné dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Horváth Zoltán, a társaság ügyvezetője/

**Határidő:** 2023. március 30.

**Bokányi Adrienn, a bizottság elnöke**: Kérném, hogy a IV. számú, a SZOMPARK üzleti tervéről szóló határozati javaslatról szavazzunk most.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 tartózkodás mellett a javaslatot elfogadta, és az alábbi határozatot hozta:*

**51/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a Szombathelyi Parkfenntartási Kft. 2023. évi üzleti tervének jóváhagyásáról szóló IV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője,

Izer Gábor, a társaság ügyvezetője/

**Határidő:** 2023. március 30.

**Bokányi Adrienn, a bizottság elnöke**: Kérném, hogy a V. számú határozati javaslatról, a Temetkezési Kft. üzleti tervéről most szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**52/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a Vas Megyei Temetkezési Kft. 2023. évi üzleti tervének jóváhagyásáról szóló V. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője,

Jancsóné Sárdi Katalin, a társaság ügyvezetője/

**Határidő:** 2023. március 30.

**Bokányi Adrienn, a bizottság elnöke**: Kérném, hogy a VI. számú, a Városfejlesztési Kft. üzleti tervéről szóló határozati javaslatról szavazzunk.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 nem szavazat mellett a javaslatot elfogadta, és az alábbi határozatot hozta:*

**53/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a Savaria Városfejlesztési Nonprofit Kft. 2023. évi üzleti tervének jóváhagyásáról szóló VI. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője,

Dr. Kovácsné Takács Klaudia, a társaság ügyvezetője/

**Határidő:** 2023. március 30.

**Bokányi Adrienn, a bizottság elnöke**: Kérném, hogy a VII. számú, a Savaria Turizmus Kft. üzleti tervéről szóló határozati javaslatról most szavazzunk.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 nem szavazat mellett a javaslatot elfogadta, és az alábbi határozatot hozta:*

**54/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a Savaria Turizmus Nonprofit Kft. 2023. évi üzleti tervének jóváhagyásra javaslásáról szóló VII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Vinczéné dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Grünwald Stefánia, a társaság ügyvezetője/

**Határidő:** 2023. március 30.

**Bokányi Adrienn, a bizottság elnöke**: Kérném, hogy a VIII. számú, a TÁVHŐ 2023. évi üzleti tervének jóváhagyásáról és a Március 15. tér 5/A. szám alatti ingatlan hasznosításáról szóló határozati javaslatról szavazzunk azzal, hogy a Közgyűlés tegyen majd javaslatot az ingatlan hasznosítására vonatkozóan. Kérném, hogy erről most szavazzanak a Bizottság tagjai.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 tartózkodás mellett a javaslatot elfogadta, és az alábbi határozatot hozta:*

**55/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a Szombathelyi Távhőszolgáltató Kft. 2023. évi üzleti tervének jóváhagyásra javaslásáról, és a Március 15. tér 5/A. szám alatti ingatlan hasznosításáról szóló VIII. határozati javaslatot az előterjesztésben foglaltak szerint javasolja a Közgyűlésnek elfogadásra azzal, hogy az ingatlan hasznosítására a Közgyűlés tegyen javaslatot.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője,

Molnár Miklós, a társaság ügyvezetője,

Kovács Cecília, a SZOVA Nonprofit Zrt. vezérigazgatója/

**Határidő:** 2023. március 30.

**Bokányi Adrienn, a bizottság elnöke**: Kérném, hogy a IX. számú, a VASIVÍZ üzleti tervéről szóló határozati javaslatról most szavazzunk.

*A szavazásnál 9 fő bizottsági tag volt jelen.*

*A Bizottság 6 igen és 3 nem szavazat mellett a javaslatot elfogadta, és az alábbi határozatot hozta:*

**56/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a VASIVÍZ Zrt. 2023. évi üzleti tervének jóváhagyásáról szóló IX. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője,

Krenner Róbert, a VASIVÍZ Zrt. vezérigazgatója/

**Határidő:** 2023. március 30.

**Bokányi Adrienn, a bizottság elnöke**: Kérném, hogy a X. számú, a SZOVA üzleti tervének jóváhagyásáról szóló határozati javaslatról most szavazzunk.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 tartózkodás mellett a javaslatot elfogadta, és az alábbi határozatot hozta:*

**57/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a SZOVA Nonprofit Zrt. 2023. évi üzleti tervének jóváhagyásáról és ehhez kapcsolódó döntések meghozataláról szóló X. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője,

Kovács Cecília, a társaság vezérigazgatója/

**Határidő:** 2023. március 30.

**Bokányi Adrienn, a bizottság elnöke**: Kérném, hogy a XI. számú, a SZOVA NZrt. „Megújuló Szombathely – tiszta energia saját erőből” megnevezésű projekt státuszáról készült tájékoztatójának tudomásul vételéről most szavazzunk.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 tartózkodás mellett a javaslatot elfogadta, és az alábbi határozatot hozta:*

**58/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a SZOVA Nonprofit Zrt. „Megújuló Szombathely – tiszta energia saját erőből” megnevezésű projekt státuszáról készült tájékoztatójának tudomásul vételéről szóló XI. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kovács Cecília, a társaság vezérigazgatója/

**Határidő:** 2023. március 30.

**Bokányi Adrienn, a bizottság elnöke**: Most kérném, hogy a XII. számú határozati javaslatról, a Szállodaüzemeltető Kft. üzleti tervéről szavazzunk.

*A szavazásnál 9 fő bizottsági tag volt jelen.*

*A Bizottság 6 igen és 3 nem szavazat mellett a javaslatot elfogadta, és az alábbi határozatot hozta:*

**59/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a SZOVA Szállodaüzemeltető Kft. 2023. évi üzleti tervének jóváhagyásra javaslásáról szóló XII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője,

Kovács Cecília, a társaság ügyvezetője/

**Határidő:** 2023. március 30.

**Bokányi Adrienn, a bizottság elnöke**: Most kérném, hogy a XIII. számú határozati javaslatról, a SZOVA Projekt Kft. üzleti tervéről most szavazzunk.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 tartózkodás mellett a javaslatot elfogadta, és az alábbi határozatot hozta:*

**60/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a SZOVA Projekt Kft. 2023. évi üzleti tervének jóváhagyásra javaslásáról szóló XIII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője,

Kovács Cecília, a társaság ügyvezetője/

**Határidő:** 2023. március 30.

**Bokányi Adrienn, a bizottság elnöke**: Most kérném, hogy a XIV. számú határozati javaslatról, a SZOMHULL NKft. üzleti tervében ismertetett okokból I. féléves üzleti tervének a jóváhagyásáról most szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**61/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a SZOMHULL Szombathelyi Hulladékgazdálkodási Közszolgáltató Nonprofit Kft. 2023. I. félévi üzleti tervének jóváhagyásra javaslásáról szóló XIV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője,

Taoufik Roland, a társaság ügyvezetője/

**Határidő:** 2023. március 30.

**Bokányi Adrienn, a bizottság elnöke**: Most kérném, hogy a XV. számú, a Savaria Turizmus NKft. könyvvizsgálójának megválasztására tett határozati javaslatról szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**62/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a Savaria Turizmus Nonprofit Kft. könyvvizsgálójának megválasztására tett javaslatról szóló XV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Grünwald Stefánia, a társaság ügyvezetője/

**Határidő:** 2023. március 30.

**Bokányi Adrienn, a bizottság elnöke**: Most kérném, hogy a XVI. számú, a SZOVA számviteli nyilvántartásából behajthatatlanság címén tőke követelés leírásáról szóló határozati javaslatról szavazzunk.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 tartózkodás mellett a javaslatot elfogadta, és az alábbi határozatot hozta:*

**63/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a SZOVA Nonprofit Zrt. számviteli nyilvántartásából behajthatatlanság címén tőke követelés leírásáról szóló XVI. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Kovács Cecília, a társaság vezérigazgatója,

 Nagyné dr. Gats Andrea, a Jogi és Képviselői Osztály vezetője/

**Határidő:** 2023. március 30.

**Bokányi Adrienn, a bizottság elnöke**: Most kérném, hogy a XVII. számú, az AGORA által létrehozandó alapítvánnyal kapcsolatos döntés meghozataláról szóló határozati javasaltról szavazzunk azzal, hogy az alapítvány felügyelőbizottságába megválasztani javasolt személyekről a Közgyűlés döntsön. Kérném, hogy most szavazzunk.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 tartózkodás mellett a javaslatot elfogadta, és az alábbi határozatot hozta:*

**64/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és az AGORA Savaria Kft. által létrehozandó alapítvánnyal kapcsolatos döntés meghozataláról szóló XVII. határozati javaslatot az előterjesztésben foglaltak szerint javasolja a Közgyűlésnek elfogadásra azzal, hogy az alapítvány felügyelőbizottságába megválasztani javasolt személyekről szóbeli előterjesztés alapján a Közgyűlés döntsön.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Kovács Cecília, a társaság vezérigazgatója,

 Nagyné dr. Gats Andrea, a Jogi és Képviselői Osztály vezetője/

**Határidő:** 2023. március 30.

**Bokányi Adrienn, a bizottság elnöke**: Végül kérném, hogy a XVIII. számú, az ülésen kiosztott a SZOMTÁV-hoz kapcsolódó határozati javaslatról most szavazzunk.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 tartózkodás mellett a javaslatot elfogadta, és az alábbi határozatot hozta:*

**65/2023. (III.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokat érintő döntések meghozatalára*” című előterjesztést megtárgyalta, és a Szombathelyi Távhőszolgáltató Kft. társasági szerződésének, szervezeti és működési szabályzatának és Javadalmazási Szabályzatának, valamint a SZOVA NZrt. Alapszabályának módosításáról szóló, az ülésen kiosztott határozati javaslatot a Közgyűlésnek elfogadásra javasolja.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Nagyné dr. Gats Andrea, a Jogi és Képviselői Osztály vezetője,

Molnár Miklós, a Szombathelyi Távhőszolgáltató Kft. ügyvezetője,

Kovács Cecília, a SZOVA NZrt. vezérigazgatója/

**Határidő:** 2023. március 30.

**Bokányi Adrienn, a bizottság elnöke**: Következik a 3. napirendi pontunk tárgyalása.

**3./ Javaslat az új Városligeti Bölcsődét érintő döntések meghozatalára** /*Közgyűlés 5./napirend/*

**Bokányi Adrienn, a bizottság elnöke**: Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**66/2023. (III.27.) GJB számú határozat**

A Gazdasági és Jogi Bizottság a „*Javaslat az új Városligeti Bölcsődét érintő döntések meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Sebestyén Bianka, a Szombathelyi Egyesített Bölcsődei Intézmény intézményvezetője/

**Határidő:** 2023. március 30.

**Bokányi Adrienn, a bizottság elnöke**: Következik a 4. napirendi pontunk tárgyalása.

**4./ Javaslat a szombathelyi identitást erősítő program kiterjesztésére** /*Közgyűlés 6./napirend/*

**Bokányi Adrienn, a bizottság elnöke**: Szerintem nagyon jó anyagot sikerült összerakni és rendkívül értékes elemekkel fog bővülni az identitást erősítő programunk. Megadom a szót ezzel kapcsolatban Dr. Takátsné Dr. Tenki Mária képviselő asszonynak.

*Szó szerinti rész kezdete:*

**Dr. Takátsné Dr. Tenki Mária, a bizottság tagja:** Köszönöm szépen a szót, Tisztelt Elnök Asszony. Tisztelt Bizottság! Van itt pénz! Hát 15 millió Ft most úgy van előttünk, hogy vissza sem kaptuk még a képviselői keretünket. 15 millió Ft-ot most úgy kapunk, hogy képkeretekre fogjuk költeni, ami ezüstözött, hogy a friss házasok aztán a polgármester és netalántán az alpolgármesterek aláírásával a falra tehessék a gratulációt. Én is szeretnék nekik gratulálni. Sokkal többre tartanám, ha ide jönnének helyben és itt gratulálnánk nekik és nem a falra tett ezüstözött képkerettel 5 millióért. Tehát olyan programok vannak itt, ami arra következtet, hogy hát van pénz ebben a költségvetésben. Hát vissza lehetne adni a képviselői keretünket is akár. Sőt, a belvárosban a megkopott és minősíthetetlenül kinéző 2000-ben kirakott várostájékoztató táblákat is meg lehetne újítani például. Meg lehetne újítani olyan feliratokat a városban, amely intézmények már nem is léteznek és ezeket is le lehetne cserélni. Nagyon sok pénzt költ Szombathely arra, hogy a városnak a közösségeit erősítse. Hiszen az úgynevezett CLLD pályázatba, amelyet még a régi városvezetéssel támogattunk és hoztuk össze, 655 millió Ft-ot költ, ami jelentős részben, több mint fele, majdnem háromnegyed része a szombathelyi önkormányzathoz jutott pénzösszeg. Ennek a részét közösségi terekre fordítja, persze jelentős része ebből a várost vezető koalíciónak a képviselői körzeteibe landolt. 326 millió Ft szintén landolt olyan közösségi programokra, amelyből most az én körzetem, a belváros 11 db fát tudott profitálni. Úgyhogy ez a 321 millió Ft is nagyrészt olyan programokba és olyan rendezvényekbe került, tehát összesen majdnem 1 milliárd Ft-ot költhetett és még ezen kívül is van a jegyző által jegyzett és folyamatosan hozott identitási program, ami a közösségi egyéb programok az „Érezd magad Szombathely” amire szintén 10 milliós költségeket költünk. Tehát van itt pénz! Miért nem kapjuk vissza a képviselői keretünket? Miért nem adja meg a város annak a lehetőségét, hogy akik körzeteket nyertek és nem a városvezető összeállt koalícióban szereplő képviselő, megkapják a városrészükre azt a képviselői keretet, ami a mi időszakunkban éves 3 millió Ft volt? Az előtt 1 millió Ft, amikor az Ipkovich féle városvezetés volt és most meg semmi. De ilyenekre meg van pénzünk? Ilyen kiadásokra, amik látványkiadások, szombathelyi falra polgárok neveinek a kiírása, képkeretek? Hát álljon meg már a menet! Hát valami városépítő dolgot kellene csinálni ebből. Nyilvánvaló, hogy a képviselők, akik a városrészeket képviselik ők azok, akik tudják, hogy annak a városrésznek mik a szükségletei, akár közösségi, akár karbantartási, felújítási, egyéb szinten és mégsem kapunk képviselői keretet. Na, ez a demokrácia magyar módra Szombathelyen. Köszönöm szépen.

*Szó szerinti rész vége.*

**Bokányi Adrienn, a bizottság elnöke**: Képviselő asszonynak először is szeretném megköszönni, hogy megdicsérte a városvezetést, hogy felelősen és nagyon jól gazdálkodunk. Azon kívül szeretném tájékoztatni képviselő asszonyt arról, hogy az esküvők, amiket említett, azok teljesen nyilvánosak, úgyhogy akár, ha képviselő asszony szeretne bejönni, gratulálni mindenkinek, akkor arra is van lehetőség. Aztán egy picit furcsának találom, hogy pont az ezüstözött képkeretet kellett képviselő asszonynak problémaként kiemelni, ami nem ezüst, hanem ezüstözött képkeret. Mert ugye az előző ciklusban pedig bevezetésre került az identitás programon belül – de, hogyha nem érdekli egyébként tisztelt képviselőtársaimat, amit mondok, akkor nem muszáj elmondanom, csak képviselő asszonyra próbáltam volna reagálni - tehát az ezüstkanál, az nem jelentett egyébként problémát, az ezüstözött képkeret az már inkább problémás úgy érzem. Szerintem egyébként az ezüstkanalat is nagyon kedvelik a szombathelyi polgárok és az ezüstözött képkeretet is fogják. De amire még inkább szeretném felhívni képviselő asszonynak a figyelmét, az az, hogy egyébként egy jótékonysági cél is kapcsolódik ehhez az identitás programhoz, méghozzá a Szombathely Fal 2023 esetében. Akik a Szombathely tablón való részvételt vállalják és elkészül az ő fotójuk, egyébként minden elkészült fotó után az önkormányzat 1000 Ft-tal támogatja a Zseboroszlán Vas Megyei Koraszülöttekért Közhasznú Alapítványt. Szeretnék érdeklődni, hogy képviselő asszony, egyébként ezt is felesleges és nem támogatandó célnak tartja? Megadom a szót Dr. Horváth Attila alpolgármester úrnak, aki ügyrendi gombot nyomott.

**Dr. Horváth Attila, alpolgármester**: Köszönöm a szót Tisztelt Elnök asszony. Az ügyrendi kérdés csak annyi lett volna, hogy tisztelettel kérem a jegyzőkönyvet, hogy szó szerint legyenek kedvesek képviselő asszonynak az előző felszólalását rögzíteni. Egyben nagyon szépen köszönöm képviselő asszonynak ezt a felszólalást, nagyon-nagyon sokszor fogjuk idézni ezt az elkövetkező 1,5 évben, ezt meg tudom ígérni. Képviselői kerettel kapcsolatban azért tegyük helyre a dolgot, tehát az első ciklusban Önök azt a javaslatot tették, hogy az egyéni képviselőknek legyen 1 millió Ft-ja, amivel csak az volt a baj, hogy alkotmányellenes. Akkor még Alkotmánynak hívták. Tehát a képviselők között nem lehet különbséget tenni, tehát olyan, amit most jogászként javasolt, az nettó ostobaság. Olyan nincsen, hogy az egyéni képviselőknek adok pénzt. Vagy a képviselők kapnak vagy pedig nem. Egyébként konkrétan 0 Ft volt az, amit ellenzéki képviselőknek Önök adtak 2010-2014 között. 2014 után volt egy beszélgetésünk, bizonyára emlékszik rá, - volt polgármester jelöltjük és több cikluson keresztül alpolgármester – Molnár Miklóssal, aki azt mondta, hogy ő a képviselői keret intézményét egyébként elfogadja és ez neki feltétele lesz az Önökkel való tárgyalásokon. Hogy ez így volt-e azt én nem tudom, de azt tudom, hogy ezek alapján kényszerből kellett Önöknek megadni a képviselői keretet. Majd utána az első költségvetés elfogadásánál 3 millió Ft-os képviselői keretet terveztünk be Önöknek. Önök pedig arra a költségvetésre nemet mondtak. Innentől kezdve Önök nemet mondtak, amikor 3 millió Ft-ot terveztünk Önöknek adni. Majd ugye én emlékszem arra a képviselői keret-felajánlásra, amikor a Fidesz frakció felajánlotta, hogy a covid elleni védekezésben és segélyre és mindenre költsük el ezt a pénzt és volt egy képviselő, aki utána ezt vissza szerette volna kérni. Nem tudom, hogy tudja-e képviselő asszony, kiről beszélgetünk? Ezt is el fogjuk mondani az elkövetkező 1,5 évben, ezt is ígérhetem én önnek. Szóval a képviselői keret vonatkozásában azt gondolom, hogy körbeértünk. Köszönöm.

**Bokányi Adrienn, a bizottság elnöke**: Köszönöm alpolgármester úr. Megadom a szót Tóth Kálmán képviselő úrnak.

**Tóth Kálmán, a bizottság tagja:** Köszönöm a szót elnök asszony. Tisztelt Bizottság! Kántás képviselő úrnak volt az a szavajárása, hogy „megvan a diszkrét bája” ennek és ennek. Tehát annak megvan a diszkrét bája, mikor Dr. Takátsné Dr. Tenki Mária azt az intézkedésünket kritizálja, amit Dr. Puskás Tivadar úr polgármesterként bevezetett, ennek a kifejlesztéséről, kiterjesztéséről beszélünk. Amikor a 6 millió Ft-ot együtt szavaztuk meg a Schönvisner kiadványra, hogy a saját keretéből megcsináltathassa, hogy a Babaváró csomagot elkezdte, mi úgy gondoljuk, hogy ez jó, hiszen nem szüntettük meg az első intézkedésünkkel, még a legnehezebb covid-os időszakokban sem, hanem megtartottuk. Ennek a csomagnak a továbbfejlesztésére mondja azt most a Fidesz képviselője, hogy nem. Ez szuper, tehát, hogy akkor úgy látjuk, hogy nekünk nem érdemes tovább vinni azokat a dolgokat sem, amiről mi azt gondoljuk, hogy az előző ciklusban jól csinálták. Így is, úgy is kritikát kapunk, akkor érdemes lesz lehet, mostantól csak a saját dolgainkra fókuszálni, bár ezt az önzést egyébként nem nézem ki saját magunkból. Már elnézést kérek, hogy nekünk kell itt megvédeni Dr. Puskás Tivadart a Fidesz frakció avatott képviselője előtt, hát köszönjük a lehetőséget, CLLD-vel kapcsolatosan. Már elnézést kérek, de viszonylag közelről tudtam nézni a CLLD projektnek a kifutását. Amikor belekerültünk ebbe a helyzetbe, akkor 11 felhívásból 3, azaz 3 felhívás jelent meg. Abból 1 rendelkezett eredményekkel, 2020 elejéről beszélünk. Önök pedig azt mondják, hogy elindították az előző ciklusban 2016-ban, meg 2017-ben a CLLD-t. Mit csináltak önök 4 évig? Folyamatban…tudja mi van folyamatban? A papírok Pápán a Polgármesteri Hivatalban a „Polgár Jenőnél”, azok vannak folyamatban. Amit önök csináltak a CLLD-vel kapcsolatban, a dolognak a szabotázsa volt. Ezt én ki merem jelenteni és azok közül a projektek közül, amik egyébként addig fölmerültek, amit csak lehetett, bent tartottuk. Azért örülök, hogy itt van Babós Csaba is, ő szakértőként pontosan tudja, hogy a Vállalkozói Központ című projekt, az bent volt a korábbi elképzelések között és bent is tartottuk annak a közösségi célú felújítását. Sorolhatnék még egyébként olyan semmilyen körülmények között nem a baloldalhoz vagy baloldali körzetekhez köthető fejlesztéseket, amiket korábbi ötletbörzékből vettünk ki és azt mondtuk, hogy ezek szuper dolgok és megtartjuk. Nem akarok személyeskedni, hogy kik kaptak ezekből a támogatásokból. Tehát jól gondolja meg, még egyszer mondom, képviselő asszony, miket beszél, mert abból a 650 millióból 142 millió Ft kapásból megy a Vállalkozói Központra. Amit baloldali fejlesztésnek elég nehezen tudnék beállítani. Tehát azt kérem, hogy óvatosan vádaskodjon, mert a tények önök ellen beszélnek. Még egy mondat, higgye el, hogy ezt a Babaváró csomagot a Fő tériek is meg fogják kapni, amennyiben jogosultak rá. Köszönöm.

**Bokányi Adrienn, a bizottság elnöke**: Megadom a szót Horváth Soma alpolgármester úrnak.

**Horváth Soma, alpolgármester:** Köszönöm a szót elnök asszony. Tisztelt Bizottság! Én csak azt nem értem képviselő asszony - és most én az „Érezd Magad”, ami „Érezd Szombathelyt”, de nagyon tetszik ez az „Érezd Magad Szombathelyt” is, én már nagyon jól érzem magam itt a bizottsági ülésen ezektől a hozzászólásoktól – hogy azt mondja, hogy egyébként külön költünk erre, micsoda dolog ez, hogy külön költünk erre 10 millió Ft-okat, közben meg a belvárosban 11 fát ültetnek. Kérem szépen, ennek a rendezvénynek a nagy része az ön választókörzetében zajlik majd. A Ferences kertben, a Fő téren, a Városháza nyitott teraszán. Még egy dolog – egy kis önmérsékletet – ne tessék már elfelejteni, hogy 9 évig vezették ezt a várost. 2018-ban 40 millió Ft-ot tetszettek eltapsolni 3 olyan rendezvényre, amiben maximum volt 20 program. Most meg egyébként csinálunk egy „Érezd Szombathelyt” rendezvényt 27 millió Ft-ból – igen, van egy nagy egyéb kulturális rendezvénysor 55 millió Ft-tal – de ebből Bloomsday, „Érezd Szombathelyt”, ami önmagában több hónapos rendezvénysorozat a régi Tavaszi Fesztivál mintájára, Lamantin Jazz Fesztivál, Nyitott Városháza program, amiben legalább van 5-6 plusz rendezvény. Egyébként még a költségvetési táblában fel van sorolva az írásos szövegben, hogy miket fognak ebből megrendezni. El lehet kérni a kulturális irodától. Számos programot, majdnem 100 programot fogunk megvalósítani. Úgyhogy egyébként az összeg nagyjából egyezik azzal az összeggel, amit önök 2018-ban jóval kevesebb programra költöttek el. Én azt kérem, hogy önmérséklet. Ne tessék olyanokat mondani, amik nem igazak. Köszönöm.

**Bokányi Adrienn, a bizottság elnöke**: Megadom a szót Dr. László Győző alpolgármester úrnak.

**Dr. László Győző, alpolgármester:** Köszönöm a szót. Tisztelt Elnök Asszony, Tisztelt Bizottság! Hát azért én e mellett hadd ne menjek el megjegyzés nélkül, hogy képviselő asszony demokráciából próbál nekünk leckét adni. Emlékszem még azokra az időkre, amikor - illetve hát csak a ma délelőttöt vegyük, a Költségvetési Bizottsági ülésről érkeztem ide – amit fideszes elnök vezet. Szerdán megyek egy olyan Bizottságra, amit egy fideszes elnök vezet, az Egészségügyi Bizottság. Önök 5 körzetet nyertek meg Szombathelyen a 14-ből. Mi annak idején 2014-ben 7-et, ennek ellenére egy Bizottságot sem vezethettünk. Én is úgy tudom, hogy ennek a háttérbeszélgetésnek a része volt, illetve alkunak, Molnár Miklós, hogy egyáltalán külsős tagot delegálhattunk a bizottságokba. Úgyhogy nem olyan rövid ám a szombathelyiek emlékezete tisztelt képviselő asszony. A programmal kapcsolatban pedig azt tanácsolom, hogy értem én, hogy a városvezetést minden intézkedésért támadni kell, de szerintem egy jó ellenzéki képviselőnek egy fontos ismérve, hogy jobban szeresse a városát, meg a városlakóit, mint amennyire utálja a városvezetést. Köszönöm szépen.

**Bokányi Adrienn, a bizottság elnöke**: Köszönöm szépen. Képviselő asszony valamit hozzá kíván még tenni? Megadom a szót.

**Dr. Takátsné Dr. Tenki Mária, a bizottság tagja:** A képviselői keretet úgy értettem, hogy valamennyi képviselő kapjon képviselői keretet.

**Mikrofon nélkül, Dr. Horváth Attila, alpolgármester:** Nem ezt mondta.

**Dr. Takátsné Dr. Tenki Mária, a bizottság tagja:** Tény az, hogy legjobban azok a képviselők ismerik a körzeteiknek a hiányait, akik ott választást nyertek. Ez vitathatatlan. Vitathatatlan az is, hogy mennyi körzetet nyertek, de vitathatatlan az is, hogy indokolatlanul tartja vissza most ezt az intézményt és indokolatlanul nem alkalmazzák a képviselői keretet. És indokolatlannak tartom azt is, hogy itt most újabb programokat terjesszenek elő, ami álláspontom szerint nem létfeltétele a lakosságnak sem, de létfeltétel lenne, amit az önkormányzati képviselők dolgoznak a város közéletében és ők mit tapasztalnak, milyen jelzések érkeznek be és annak semmi féle fedezetét nem látjuk. Tehát Önök így nyomják le most a többségi szavazataikkal a kisebbségben lévő körzeteknek, az 5 körzetnek az igényeit. Itt az a probléma - és aki ezt nem érti, azt nagyon sajnálom, az nem érti az egész városnak a működését – nem érti azt, hogy mi egy városban egy demokrácia. Hiába tény az, hogy a bizottság vezetését - valóban itt fideszes közreműködéssel is működnek Bizottságok. De akkor is, ez egy akkora jelképes összeg, még ha jelképes összeget is biztosítanak, de egy működő intézmény volt. Ezt likvidálják és olyan jellegű programokat vesznek föl 15 millió Ft-ért és itt nem a régi programokról van szó. Tóth Kálmánnak téves a felszólalása, azoknak a régi programoknak a költségvetésben már megvan a helyük. Ez egy újabb 15 millió Ft, amit be akarnak emelni. Nem tudom, melyik költségvetési sorra, erre is kíváncsi lennék, hogy melyik költségvetési sorba történik az újabb 15 millió Ft beemelés? Ilyen jellegű városlakók üvegfalra felírása, szombathelyi hétköznapi hősök díjalapítás, tehát itt azért sokkal súlyozottabban fontosabbnak érezném azt, hogy a képviselőknek az eddig 2019 november óta elvégzett munkáját a körzetükben segítené a városvezetés egy bizonyos jelképes összeggel. Sokkal súlyozottabb és fontosabb kérdés lenne. Én erre helyeztem a hangsúlyt és ez 15 millió ez vadonatúj programoknak a költségelése. Köszönöm szépen.

**Bokányi Adrienn, a bizottság elnöke:** Képviselő asszony, az identitás program meglévő elemeire is minden egyes adott évben újra és újra kell biztosítani a költségvetési forrást. De, minden évben biztosítanunk kell. A szombathelyi hétköznapi hősök díj, az pedig egyébként benne van az előterjesztésben is, hogy nem bír költségigénnyel. De egyébként akkor azt szeretném javasolni képviselő asszonynak, hogy majd, amikor az ön választókerületéből valaki mondjuk oviscsomagot kap, mielőtt a gyermeke az első ovisévét megkezdi és esetleg képviselő asszonynak majd dicsérő szavakat mond ezzel kapcsolatban, akkor legyen szíves annak a családnak is megfogalmazni ezeket a mondatokat, amelyeket megfogalmazott itt a Gazdasági és Jogi Bizottság ülésén. Vagy esetleg mondjuk a Zseboroszlán Vas Megyei Koraszülöttekért Közhasznú Alapítványnak is, akik támogatásban fognak részesülni, annak következményeképpen, hogy a Szombathely Falra elkészülnek a városlakók fotói. Megadom a szót Putz Attila képviselő úrnak.

**Putz Attila, a bizottság tagja:** Tisztelt Elnök Asszony, Tisztelt Bizottság! Végtelenül nem értem képviselőtársam hozzászólását. Eleve, hogy nem erről a programról beszélt egyáltalán. Tehát ez a program szerintem egy nagyon jó program, amit a Városháza dolgozói a jegyző úrral közösen nagyon nagy munkával megvalósítottak. Nagyon sok embert megsértett a képviselő asszony azzal, hogy ezt a csomagot…

**Bokányi Adrienn, a bizottság elnöke:** Megkérem, hogy figyeljen a reagálásra…

**Mikrofon nélkül, Dr. Takátsné Dr. Tenki Mária, a bizottság tagja:** Azt csinálok, amit akarok a bizottságon.

**Mikrofon nélkül, Dr. Horváth Attila, alpolgármester**:Szó nélkül beszélhet képviselő asszony, önnek mindent szabad, igen.

**Bokányi Adrienn, a bizottság elnöke:** Senkinek nem adtam szót, köszönöm szépen. Az a minimum, szerintem, hogy azzal megtiszteljük egymást, hogy ha reagálnak a felszólalásunkra, akkor figyelünk közben. Ez egy teljesen alapvető emberi megnyilvánulás, természetesen nincsen benne semmilyen SZMSZ-ben, meg nem kötelező, csak úgy gondolom, hogy ezzel tiszteljük meg a másikat. Putz Attilánál van a szó.

**Putz Attila, a bizottság tagja:** Akkor köszönöm szépen, mivel képviselő asszony nem figyel rám, ezért úgy beszélünk, hogy nem neki mondjuk ezt a hozzászólást. Van olyan bizottsági tagtársunk, aki képviselője Szombathely Megyei Jogú Városnak, aki egy olyan programot, amit nagyon nagy munkával összeállítottak a Városháza dolgozói, ezt semmibe nem veszi, azt mondja, hogy ez teljesen fölösleges, teljesen rossz program. Rossz az, hogy oviscsomagokat fognak kapni az óvodába menő gyerekek, rossz az, hogy városi nászajándékot adunk a friss házasoknak. Az is nagyon rossz és elítélendő szerinte, hogy a Zseboroszlán Alapítványt támogatja a város. Az is nagyon rossz neki, hogy erkölcsi elismerésben részesítünk esetleg egy-két embert a városban, akik ténylegesen tesznek a közért, legtöbbjük ingyen és bérmentve. Mert biztos vagyok benne, hogy a legtöbbjük ilyen lesz. Tehát én úgy gondolom, hogy valóban egy képviselőhöz méltó hozzászólás volt ez. Ami amúgy összességében 12 millió 200 ezer Ft maximum, nem 15 millió Ft, hogy csak pontos dolgokról beszéljünk. Én nem értem az ilyet. Értem én, hogy mindent szabad a demokráciában, főleg a magyar demokráciában aztán meg mindent végképp szabad. Gratulálok a képviselő asszonynak ehhez a hozzászólásához. Köszönöm szépen.

**Bokányi Adrienn, a bizottság elnöke**: Köszönjük képviselő úr. Megadom a szót Koczka Tibor képviselő úrnak.

**Koczka Tibor, a bizottság tagja:** Köszönöm a szót elnök asszony. Tisztelt Bizottság! Nem értek egyet képviselő asszonnyal abban, hogy nem létkérdés a város számára az identitást erősítő programnak a továbbfejlesztése. 5 évvel ezelőtt pont azért vezettük be, mert Szombathely város létérdeke, hogy ne csökkenjen tovább a város lakossága és a csökkenő számú lakosság is évről-évre korosabb. Meg kell fognunk a fiatalokat, itt kell tartani, igenis Szombathely létérdeke, hogy ez az identitást erősítő program tovább menjen, ahogyan tovább is ment. Most örültem az előterjesztésnek és gratulálok mindazoknak, akik részt vettek az előkészítésében. Köszönöm szépen.

**Bokányi Adrienn, a bizottság elnöke**: Köszönjük a hivatal munkatársainak. Közben el is tűntek a hozzászólásra jelentkezések. Ebben az esetben a napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 tartózkodás mellett a javaslatot elfogadta, és az alábbi határozatot hozta:*

**67/2023. (III.27.) GJB számú határozat**

A Gazdasági és Jogi Bizottság a „*Javaslat a szombathelyi identitást erősítő program kiterjesztésére*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2023. március 30.

**Bokányi Adrienn, a bizottság elnöke**: Sajnálom, hogy egyébként a fideszes bizottsági tagok nem szeretnék az identitás erősítést támogatni Szombathelyen. Következik az 5. számú napirendi pontunk tárgyalása.

**5./ Javaslat a szombathelyi Szabadidőközpontot érintő döntések meghozatalára** /*Közgyűlés 7./napirend/*

**Bokányi Adrienn, a bizottság elnöke**: Képviselő asszony ügyrendi gombot nyomott. Megadom neki a szót.

**Dr. Takátsné Dr. Tenki Mária, a bizottság tagja:** Kikérem magunknak ezt a megjegyzését, ugyanis a költségvetésben számtalan olyan és általunk kezdett identitási programok vannak, amelyeket a mostani városvezetés itt átvett. Hiszen éppen most hallottuk Horváth Attila alpolgármestertől, ez nem igaz így, amit most az elnök asszony megjegyzést tett az itt ülő képviselőkre. Tehát ez nem igaz.

**Bokányi Adrienn, a bizottság elnöke**: Képviselő asszony ettől függetlenül nem sikerült megszavazni az előterjesztést, de most már a következő napirendi pontnál tartunk.

**Mikrofon nélkül, Dr Takátsné Dr. Tenki Mária:** További identitási programokat, azért nem támogatunk, mert…

**Bokányi Adrienn, a bizottság elnöke**: Tehát nem támogatják, igen, értjük, értettük a szavazás alapján is. Szó szerinti jegyzőkönyvünk lesz természetesen. Akkor az 5. számú napirendi pont tárgyalásánál tartunk. Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**68/2023. (III.27.) GJB számú határozat**

A Gazdasági és Jogi Bizottság a „*Javaslat a szombathelyi Szabadidőközpontot érintő döntések meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kovács Cecília, a SZOVA Nonprofit Zrt. vezérigazgatója/

**Határidő:** 2023. március 30.

**Bokányi Adrienn, a bizottság elnöke**: Következik a 6. számú napirendi pont tárgyalása.

**6./ Javaslat a Szombathelyi Kézilabda Klub és Akadémia új kézilabda-csarnoka építésével kapcsolatos döntés meghozatalára** /*Közgyűlés 8. /napirend/*

**Bokányi Adrienn, a bizottság elnöke**: Megadom a szót Koczka Tibor képviselő úrnak.

**Koczka Tibor, a bizottság tagja:** Köszönöm a szót elnök asszony. Tisztelt Bizottság! Tavaly januárban Szombathely Megyei Jogú Város Közgyűlése azzal a feltétellel adta ingyenes használatba vagy adná ingyenes használatba a szombathelyi kézilabda céljaira ezt a területet, amennyiben megvalósul egy támogatási szerződés erről a Kézilabda Szövetséggel. Most úgy látom az előterjesztésből, hogy egyrészt ez még nincs meg, ez a megállapodás. A másik, nehezen tudom kibogozni, hogy akkor most kivel is kötne a Kézilabda Szövetség megállapodást? Hiszen egyrészt az előterjesztésben az szerepel, hogy Kézilabda utánpótlás, akkor ugye az az SZKKA Sportegyesület. Ha versenysport, az meg az SZKKA Sport Kft.-t illeti. Szeretném kérni elnök asszonyt, ha tudna erre válaszolni. Hogy van-e a Kézilabda Szövetséggel, akár az Egyesületnek, akár a Sport Kft.-nek valamilyen megállapodása? Köszönöm szépen.

**Bokányi Adrienn, a bizottság elnöke**: Megadom a szót Dr. Horváth Attila alpolgármester úrnak.

**Dr. Horváth Attila, alpolgármester:** Ugye részben beruházás, részben sport terület, tehát hatásköri vitáink lesznek. Köszönöm a szót, Tisztelt Elnök Asszony, Tisztelt Bizottság! Egyrészt ez kérdés már megérkezett hozzánk, hogy az Egyesület vagy a Kft. és az Egyesület a kedvezményezett. Ugye a TAO forrásoknál csak ő szerepelhet. Konkrét megállapodás ugye nincs, tehát én nem tudok arról, hogy erre egyértelmű támogatási igénye lenne. Azt tudjuk, hogy többször szóban segítették vagy hát támogatták ezt az Egyesületet. Nem tudom, hogy mi lesz belőle. Van az Egyesületnek egy társadalmi megbízatású elnöke, aki ezen rengeteget dolgozik. Reméljük, sikerrel jár.

**Bokányi Adrienn, a bizottság elnöke:** Megadom a szót képviselő úrnak.

**Koczka Tibor, a bizottság tagja:** Köszönöm szépen. A mai előterjesztés arról szól, hogy megengedjük valakinek, hogy tervezzen az önkormányzati területre egy kézilabda -csarnokot. Próbáltam értelmezni a tervrajzot. El kellett forgatnom 270°-kal, hogy lássam, hogy mi, miért, hova. Azt vettem észre, hogy ez a Zanati út északi oldalára épülne, ez a sportcsarnok, Külső Zanati út, igen. Ezen a tervrajzon én nem bírtam felfedezni az épülő kerékpárutat. Na, most pont úgy néz ki, hogy a kerékpárútra épülne rá ez a Kézilabda-csarnok. Nem lenne szerencsés, ha jövő évben vagy utána, pár hónap múlva remélem át lehet adni a kerékpárutat. Most már nem mondhatják a zanatiak, hogy unokáink sem fogják látni, hiszen Putz Attila unokája reméljük, hogy rövidesen maga is láthatja, hogy elkészült a kerékpárút. Tehát az lenne a kérésem, és legyen akár módosító is, hogy a tervezésnél a tervező vegye figyelembe, hogy egy kerékpárút fog elhaladni a Zanati külső mellett. Miért? Másik felén lesz? Akkor viszont azt oldja meg a tervező, hogy aki kerékpárral fog kimenni a kézilabda-csarnokhoz, illetve edzésre vagy akár mérkőzés látogatásra, a 86-os úton valamilyen átjutási lehetősége legyen. Tehát a tervező figyelmét szeretném arra felhívni, hogy a 86-os úton így is átmegy egy párszor a kerékpárút, tehát az legyen megoldható és megoldás, hogy a kerékpárútról át lehessen menni a kézilabda-csarnokhoz. Köszönöm szépen.

**Bokányi Adrienn, a bizottság elnöke**: Megadom a szót Tóth Kálmán képviselő úrnak.

**Tóth Kálmán, a bizottság tagja**: Köszönöm a szót, Tisztelt Elnök Asszony, Tisztelt Bizottság! Szombathelyen voltak már olyan cifra kerékpárutak, hogy nekimentek a ház sarkának. Ezekre azért emlékszünk a Diófa utcában, de ezen lépjünk túl. Ez most nem ilyen lesz szerencsére. Én annyit szeretnék mondani röviden, hogy az előterjesztés nyilván a tervezésről szól. De leginkább arról szól, hogy a városvezetés kinyilvánítja azt, hogy továbbra is minden szükséges és lehetséges segítséget megad a csarnok építéséhez. Ez a lényeg. Minden más történet, ami már nem a városi hatáskörben van, azt meg nyilván várjuk máshonnan. A Közgyűlésben már volt egyszer ez téma, elhangzott, hogy hány csarnok épül szerte az országban én nem kaptam azóta semmiféle hírt arról, hogy ez a lista bővült volna egy szombathelyi csarnokkal. Ezt azóta is természetesen szomorúan veszem tudomásul, rajtunk viszont továbbra sem múlik. Köszönöm.

**Bokányi Adrienn, a bizottság elnöke**: Köszönjük elnök úr. Arra tennék javaslatot képviselő úrnak, hogy a tervező felé továbbítani fogjuk az észrevételét. Most nem hoznánk erről módosító javaslatot, meg kiegészítő határozati javaslatot, de ezt viszont mindenképpen meg fogjuk tudni tenni. Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**69/2023. (III.27.) GJB számú határozat**

A Gazdasági és Jogi Bizottság a „*Javaslat a Szombathelyi Kézilabda Klub és Akadémia új kézilabda-csarnoka építésével kapcsolatos döntés meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kovács Cecília, a SZOVA Nonprofit Zrt. vezérigazgatója/

**Határidő:** 2023. március 30.

**Bokányi Adrienn, a bizottság elnöke**: Következik a 7. számú napirendi pont tárgyalása.

**7./** **Javaslat ingatlanokkal kapcsolatos döntések meghozatalára** /*Közgyűlés 9./napirend/*

**Bokányi Adrienn, a bizottság elnöke**: Hozzászólásra jelentkezőt itt sem látok. A napirend feletti vitát lezárom. Kérném, hogy először az I. számú határozati javaslatról szavazzunk. Ami a 2023. évi vagyongazdálkodási koncepciónak az elfogadásáról szól. Kérem, hogy most szavazzunk.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 tartózkodás mellett a javaslatot elfogadta, és az alábbi határozatot hozta:*

**70/2023. (III.27.) GJB számú határozat**

A Gazdasági és Jogi Bizottság a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a 2023. évi vagyongazdálkodási koncepció elfogadásáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője/

**Határidő:** 2023. március 30.

**Bokányi Adrienn, a bizottság elnöke**: Következik a II. számú határozati javaslatunk, ami a SZOVA NZrt. tulajdonában lévő ingatlanok egyben történő értékesítésére vonatkozó pályázati felhívás jóváhagyásáról és az értékesítés végrehajtásáról szól és az értékesítés végrehajtásával kapcsolatos, de azzal a kiegészítéssel javasolná a Bizottságunk a Közgyűlésnek elfogadásra, hogy a határozat 4. pontja helyébe az alábbi rendelkezés lépjen: „A Közgyűlés felkéri a polgármestert és a SZOVA Nonprofit Zrt. vezérigazgatóját, hogy a pályázati felhívást haladéktalanul küldje meg valamennyi a Vagyongazdálkodási és Városfejlesztési Iroda, valamint a SZOVA Nonprofit Zrt. által ismert korábbi érdeklődőnek, valamint a Vas Megyei Kereskedelmi és Iparkamarának.” Tehát a lehető legtöbb lehetőséget használjuk ki ebben az esetben és így kérném, hogy e szerint szavazzanak róla a Tisztelt bizottsági tagtársak.

*A szavazásnál 9 fő bizottsági tag volt jelen.*

*A Bizottság 6 igen és 3 nem szavazat mellett a javaslatot elfogadta, és az alábbi határozatot hozta:*

**71/2023. (III.27.) GJB számú határozat**

A Gazdasági és Jogi Bizottság a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a SZOVA Nonprofit Zrt. tulajdonában lévő ingatlanok egyben történő értékesítésére vonatkozó pályázati felhívás jóváhagyásáról szóló és az értékesítés végrehajtásával kapcsolatos II. határozati javaslatot az előterjesztésben foglaltak szerint javasolja a Közgyűlésnek elfogadásra azzal, hogy a határozat 4. pontja helyébe az alábbi rendelkezés lépjen: „A Közgyűlés felkéri a polgármestert és a SZOVA Nonprofit Zrt. vezérigazgatóját, hogy a pályázati felhívást haladéktalanul küldje meg valamennyi a Vagyongazdálkodási és Városfejlesztési Iroda, valamint a SZOVA Nonprofit Zrt. által ismert korábbi érdeklődőnek, valamint a Vas Megyei Kereskedelmi és Iparkamarának.”

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kovács Cecília, a SZOVA NZrt. vezérigazgatója/

**Határidő:** 2023. március 30.

**Bokányi Adrienn, a bizottság elnöke**: Most kérném, hogy a III. számú határozati javaslatról, ami az egyes ingatlanok értékesítésére vonatkozó pályázati felhívások jóváhagyásáról szól. Itt megint csak, de itt a 10. pont esetében egy hasonló kiegészítéssel élnénk. Nem csupán a Vagyongazdálkodási és Városfejlesztési Iroda, hanem a SZOVA NZrt. által ismert valamennyi korábbi érdeklődőnek, valamint a Vas Megyei Kereskedelmi és Iparkamarának is kerüljön megküldésre a felhívás. Kérném, hogy akkor a bizottság tagjai így szavazzanak.

*A szavazásnál 9 fő bizottsági tag volt jelen.*

*A Bizottság 6 igen és 3 nem szavazat mellett a javaslatot elfogadta, és az alábbi határozatot hozta:*

**72/2023. (III.27.) GJB számú határozat**

A Gazdasági és Jogi Bizottság a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és az egyes ingatlanok értékesítésére vonatkozó pályázati felhívások jóváhagyásáról szóló és az értékesítés végrehajtásával kapcsolatos III. határozati javaslatot az előterjesztésben foglaltak szerint javasolja a Közgyűlésnek elfogadásra azzal, hogy a határozat 10. pontja második mondata helyébe az alábbi rendelkezés lépjen: „A Közgyűlés felkéri továbbá a polgármestert, hogy a pályázati felhívást haladéktalanul küldje meg valamennyi a Vagyongazdálkodási és Városfejlesztési Iroda, valamint a SZOVA Nonprofit Zrt. által ismert korábbi érdeklődőnek, valamint a Vas megyei Kereskedelmi és Iparkamarának, továbbá a Szombathely, Bejczy u. 1-3. fsz. 9. szám alatti, 6490/A/9 hrsz.-ú ingatlan értékesítésére vonatkozó pályázati felhívás MNV Zrt. részére történő megküldéséről is gondoskodjon.”

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kovács Cecília, a SZOVA NZrt. vezérigazgatója/

**Határidő:** 2023. március 30.

**Bokányi Adrienn, a bizottság elnöke**: Most kérném, hogy a IV. számú, az Önkormányzat és a STYL Trade Kft. között a szombathelyi 7311/A/4 és 7311/A/9 hrsz.-ú ingatlanokra vonatkozóan kötött bérleti szerződés módosításáról szóló határozati javaslatról most szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**73/2023. (III.27.) GJB számú határozat**

A Gazdasági és Jogi Bizottság a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és az Önkormányzat és a STYL Trade Kft. között a szombathelyi 7311/A/4 és 7311/A/9 hrsz.-ú ingatlanokra vonatkozóan kötött bérleti szerződés módosításáról szóló IV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kovács Cecília, a SZOVA NZrt. vezérigazgatója/

**Határidő:** 2023. március 30.

**Bokányi Adrienn, a bizottság elnöke**: Végül pedig kérném, hogy az V. számú, a Szent István király utca 104. szám alatti ingatlanra vonatkozó bérleti szerződés módosításáról szóló határozati javaslatról most szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**74/2023. (III.27.) GJB számú határozat**

A Gazdasági és Jogi Bizottság a „*Javaslat ingatlanokkal kapcsolatos döntések meghozatalára*” című előterjesztést megtárgyalta, és a Szent István király utca 104. szám alatti ingatlanra vonatkozó bérleti szerződés módosításáról szóló V. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

Kovács Cecília, a SZOVA NZrt. vezérigazgatója/

**Határidő:** 2023. március 30.

**Bokányi Adrienn, a bizottság elnöke**: Következik a 8. számú napirendi pontunk tárgyalása.

**8./ Javaslat utak, parkolók, közterületek fejlesztésével kapcsolatos döntések meghozatalára** /*Közgyűlés 10./napirend/*

**Bokányi Adrienn, a bizottság elnöke:** Hozzászólásra jelentkezőt ismét nem látok. A napirendi pont feletti vitát lezárom. Van kettő határozati javaslatunk. Az egyik az a TOP Plusszal kapcsolatos döntések meghozataláról szól, a másik pedig egy „Okos Zebra gyalogosvédelmi rendszer” című pályázattal kapcsolatos döntés meghozataláról. Ez ugye ismételten a Generali a Biztonságért Alapítvány által kiírt felhívásra benyújtandó pályázat. Kérdezem, hogy szavazhatunk-e egyben a két határozati javaslatról? Nem. Akkor kérném, hogy először az I. számú határozati javaslatról most szavazzunk.

*A szavazásnál 9 fő bizottsági tag volt jelen.*

*A Bizottság 6 igen szavazat és 3 tartózkodás mellett a javaslatot elfogadta, és az alábbi határozatot hozta:*

**75/2023. (III.27.) GJB számú határozat**

A Gazdasági és Jogi Bizottság a „*Javaslat utak, parkolók, közterületek fejlesztésével kapcsolatos döntések meghozatalára*” című előterjesztést megtárgyalta, és a 2021-2027 Európai Uniós ciklus programdokumentumainak tervezetei értelmében a Terület- és Településfejlesztési Operatív Program Plusszal kapcsolatos döntések meghozataláról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

 Kalmár Ervin, a Városüzemeltetési Osztály vezetője,

 Stéger Gábor, a Közgazdasági és Adó Osztály vezetője/

**Határidő:** 2023. március 30.

**Bokányi Adrienn, a bizottság elnöke:** Most kérném, hogy a II. számú határozati javaslatról szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**76/2023. (III.27.) GJB számú határozat**

A Gazdasági és Jogi Bizottság a „*Javaslat utak, parkolók, közterületek fejlesztésével kapcsolatos döntések meghozatalára*” című előterjesztést megtárgyalta, és a Söptei u. 30. szám alatti ingatlan előtt meglévő gyalogátkelőhelyen Okos Zebra gyalogosvédelmi rendszer kialakítása érdekében pályázat benyújtásáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője,

 Kalmár Ervin, a Városüzemeltetési Osztály vezetője,

 Stéger Gábor, a Közgazdasági és Adó Osztály vezetője/

**Határidő:** 2023. március 30.

**Bokányi Adrienn, a bizottság elnöke**: Köszönöm az ellenzéki bizottsági tagtársaknak is a támogatást. Úgy gondolom, hogy a Söptei úton egy valóban indokolt, balesetveszélyes, nagy forgalmú helyszínről van szó. Következik a 9. számú napirendi pontunk tárgyalása.

**9./ Javaslat a takarékossági program felülvizsgálatához kapcsolódó döntések meghozatalára** /*Közgyűlés 12./napirend/*

**Bokányi Adrienn, a bizottság elnöke**: Hozzászólásra jelentkezőt ismét nem látok. A napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**77/2023. (III.27.) GJB számú határozat**

A Gazdasági és Jogi Bizottság a „*Javaslat a takarékossági program felülvizsgálatához kapcsolódó döntések meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

valamennyi érintett intézményvezető, gazdasági társaságok vezetői/

**Határidő:** 2023. március 30.

**Bokányi Adrienn, a bizottság elnöke**: A 10. számú napirendi pontunk tárgyalása következik.

**10./ Javaslat szociális étkeztetéssel kapcsolatos döntések meghozatalára** /*Közgyűlés 13./napirend/*

**Bokányi Adrienn, a bizottság elnöke**: Hozzászólásra jelentkezőt nem látok. A napirendi pont feletti vitát lezárom. Egy rendelet módosításunk és egy határozati javaslatunk van. Szavazhatunk-e egyben? Ok, köszönöm. Mindkét oldalról bólintást láttam, úgyhogy akkor a rendelettervezetről, illetve a határozati javaslatról most egyben szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatokat hozta:*

**78/2023. (III.27.) GJB számú határozat**

A Gazdasági és Jogi Bizottság a „*Javaslat szociális étkeztetéssel kapcsolatos döntések meghozatalára*” című előterjesztést megtárgyalta, és a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2023. március 30.

**79/2023. (III.27.) GJB számú határozat**

A Gazdasági és Jogi Bizottság a „*Javaslat szociális étkeztetéssel kapcsolatos döntések meghozatalára*” című előterjesztést megtárgyalta, és a szociális étkeztetésben alkalmazandó élelmezési nyersanyagköltség összegek megállapításáról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója/

**Határidő:** 2023. március 30.

**Bokányi Adrienn, a bizottság elnöke**: Következik a 11. számú napirendi pontunk.

**11./ Javaslat egyes önkormányzati rendeletekkel kapcsolatos döntések meghozatalára** /*Közgyűlés 14./napirend/*

**Bokányi Adrienn, a bizottság elnöke**: Hozzászólásra jelentkezőt nem látok. A napirendi pont feletti vitát lezárom. Kettő rendelettervezetünk van. Szavazhatunk-e egyben? Rendben, akkor kérném, hogy most a két rendelettervezetről egyben szavazzanak a bizottsági tagtársak.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatokat hozta:*

**80/2023. (III.27.) GJB számú határozat**

A Gazdasági és Jogi Bizottság a „*Javaslat egyes önkormányzati rendeletekkel kapcsolatos döntések meghozatalára*” című előterjesztést megtárgyalta, és a közterületek elnevezésének rendjéről, az elnevezésük megváltoztatására irányuló kezdeményezésről és a házszám-megállapítás szabályairól szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Dr. Holler Péter, a Hatósági Osztály vezetője/

**Határidő:** 2023. március 30.

**81/2023. (III.27.) GJB számú határozat**

A Gazdasági és Jogi Bizottság a „*Javaslat egyes önkormányzati rendeletekkel kapcsolatos döntések meghozatalára*” című előterjesztést megtárgyalta, és a vásárok és piacok működéséről szóló 34/1995. (X.26.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Dr. Holler Péter, a Hatósági Osztály vezetője/

**Határidő:** 2023. március 30.

**Bokányi Adrienn, a bizottság elnöke**: A 12. számú napirendi pontunk következik.

**12./ Javaslat a 2022. évi belső ellenőrzések végrehajtásával kapcsolatos döntések meghozatalára** /*Közgyűlés 15. /napirend/*

**Bokányi Adrienn, a bizottság elnöke**: Hozzászólásra jelentkezőt ismét nem látok. Kettő határozati javaslatunk van. Szavazhatunk-e egyben? Rendben, akkor kérném a bizottság tagjait, hogy az I. és II. számú határozati javaslatról most egyben szavazni szíveskedjenek.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatokat hozta:*

**82/2023. (III.27.) GJB számú határozat**

A Gazdasági és Jogi Bizottság a „*Javaslat a 2022. évi belső ellenőrzések végrehajtásával kapcsolatos döntések meghozatalára*” című előterjesztést megtárgyalta, és a Szombathely Megyei Jogú Város Önkormányzatának 2022. évi ellenőrzési jelentésének jóváhagyásáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Dr. Andorné Fodor Ágnes, a Belső Ellenőrzési Iroda vezetője/

**Határidő:** 2023. március 30.

**83/2023. (III.27.) GJB számú határozat**

A Gazdasági és Jogi Bizottság a „*Javaslat a 2022. évi belső ellenőrzések végrehajtásával kapcsolatos döntések meghozatalára*” című előterjesztést megtárgyalta, és az Önkormányzat által fenntartott költségvetési intézmények 2022. évi belső ellenőrzési jelentéseinek jóváhagyásáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2023. március 30.

**Bokányi Adrienn, a bizottság elnöke**: A 13. számú napirendi pontunk következik.

**13./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 17. /napirend/*

**Bokányi Adrienn, a bizottság elnöke**: Hozzászólásra jelentkezőt nem látok. Jegyző úrnak, illetve a Hivatal dolgozóinak köszönöm a munkát. Egy határozati javaslatunk van. Kérném, hogy erről most szavazzunk.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**84/2023. (III.27.) GJB számú határozat**

A Gazdasági és Jogi Bizottság a „*Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről*” című előterjesztést megtárgyalta, és a tájékoztatót az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 Dr. Károlyi Ákos jegyző

**Határidő:** 2023. március 30.

**Bokányi Adrienn, a bizottság elnöke**: Következik a 14. számú napirendi pontunk.

**14./ Javaslat feladat-ellátási megállapodás módosítására** */SAJÁT- két Közgyűlés közötti beszámolóban/*

**Bokányi Adrienn, a bizottság elnöke**: Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Szavazzunk erről most.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**85/2023. (III.27.) GJB számú határozat**

A Gazdasági és Jogi Bizottság a „Javaslat feladat-ellátási megállapodás módosítására” című előterjesztést megtárgyalta, és az Önkormányzat és a Vas Megye és Szombathely Megyei Jogú Város Nyugdíjas Szövetsége, Képviselete között létrejött 41495-7/2021. iktatási számú feladat-ellátási megállapodás II/1. pontjának alábbiak szerinti módosítását javasolja a Közgyűlésnek:

„Támogató vállalja, hogy az I. pont szerinti feladatok ellátásához az éves költségvetési rendeletében 1.000.000,- Ft azaz egymillió forint –2023. évre vonatkozóan 1.500.000,- Ft azaz egymillió-ötszázezer forint- támogatást biztosít a Támogatott részére.”

**Felelős:** Bokányi Adrienn, a Gazdasági és Jogi Bizottság elnöke

 Dr. Nemény András polgármester

 Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2023. március 30.

**Bokányi Adrienn, a bizottság elnöke**: A 15. számú napirendi pontunk következik.

**15./** **Javaslat a szociális és gyermekjóléti feladatok ellátására kötött megállapodások** **módosítására** */SAJÁT- két Közgyűlés közötti beszámolóban/*

**Bokányi Adrienn, a bizottság elnöke**: Hozzászólásra jelentkezőt ismét nem látok. A napirendi pont feletti vitát lezárom. Egy határozati javaslatunk van. Szavazzunk róla most.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatot hozta:*

**86/2023. (III.27.) GJB számú határozat**

1. Szombathely Megyei Jogú Város Közgyűlésének Gazdasági és Jogi Bizottsága a Szombathely Megyei Jogú Város Önkormányzata, valamint Söpte, Salköveskút, Vasasszonyfa, Vassurány, Vasszécseny, Rum, Rábatöttös, Zsennye, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Torony, Dozmat, Felsőcsatár, Sé, Perenye, Bucsu, Narda önkormányzatai között megkötött szociális alapszolgáltatásokra vonatkozó feladat-ellátási megállapodások módosítását javasolja a Közgyűlésnek azzal, hogy a szolgáltatások ellenértékeként fizetendő díj 2023. április 1. napjától 2024. március 31. napjáig terjedő időszakra vonatkozóan:
2. házi segítségnyújtás személyi gondozás: 2.410,- Ft /gondozási óra,
3. házi segítségnyújtás szociális segítés: 3.055,- Ft/ gondozási óra,
4. jelzőrendszeres házi segítségnyújtás: 730,- Ft/gondozási nap.
5. Szombathely Megyei Jogú Város Közgyűlésének Gazdasági és Jogi Bizottsága Szombathely Megyei Jogú Város Önkormányzata, valamint Pornóapáti, Sé, Söpte, Torony, Vasszécseny önkormányzatai között megkötött család- és gyermekjóléti szolgáltatásokra feladat-ellátási megállapodások módosítását javasolja a Közgyűlésnek azzal, hogy a szolgáltatás nyújtásának időtartama 2023. április 1. napjától 2024. március 31. napjáig tartó időszakra módosul, a támogatás fajlagos összege – az előzetes számítások szerint – továbbra is 30 család és gyermekjóléti szolgáltatásban részesülő család ellátását biztosítja.
6. Szombathely Megyei Jogú Város Közgyűlésének Gazdasági és Jogi Bizottsága Szombathely Megyei Jogú Város Önkormányzata, valamint Ják Község Önkormányzata között a szociális alapszolgáltatásokra vonatkozó határozatlan idejű feladat-ellátási megállapodás megkötését javasolja a Közgyűlésnek azzal, hogy a szolgáltatások ellenértékeként fizetendő díj 2023. április 1. napjától 2024. március 31. napjáig terjedő időszakra vonatkozóan:
7. házi segítségnyújtás személyi gondozás: 2.410,- Ft /gondozási óra,
8. házi segítségnyújtás szociális segítés: 3.055,- Ft/ gondozási óra.
9. Szombathely Megyei Jogú Város Közgyűlésének Gazdasági és Jogi Bizottsága a szerződéseket az előterjesztés szerinti tartalommal a Polgármesternek aláírásra javasolja.

**Felelősök:** Bokányi Adrienn, a Gazdasági és Jogi Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője/

**Határidő:** azonnal /az 1. 2. 3. pontok vonatkozásában/

2023. április 28. /a 4. pont vonatkozásában/

**Bokányi Adrienn, a bizottság elnöke**: A 16. számú napirendi pontunk következik.

**16./ Javaslat elővásárlási joggal kapcsolatos döntés meghozatalára** */SAJÁT/*

**Bokányi Adrienn, a bizottság elnöke**: Hozzászólásra jelentkezőt nem látok. Arra teszünk javaslatot, a Közgyűlésnek, hogy az Önkormányzat az elővásárlási jogával ne éljen. Kérném, hogy erről a határozati javaslatról a bizottság tagjai most szavazni szíveskedjenek.

*A szavazásnál 9 fő bizottsági tag volt jelen.*

 *Bizottság 9 egyhangú igen szavazattal a javaslatot elfogadta, és az alábbi határozatot hozta:*

**87/2023. (III.27.) GJB számú határozat**

A Gazdasági és Jogi Bizottság az SZMSZ 51. § (3) bekezdés 7. pontja alapján javasolja, hogy **Szombathely Megyei Jogú Város Önkormányzata** **a szombathelyi 6144/1 hrsz.-ú, Szily János u. 16.-16/A. szám alatti**, „2 lakóház, udvar” megnevezésű **ingatlan** **484/2388 résztulajdoni illetősége** **vonatkozásában**, a 2023. február 7. napján kelt adásvételi előszerződésben foglalt feltételekkel – a kulturális örökség védelméről szóló 2001. évi LXIV. törvény 86. § (4) bekezdése alapján fennálló – **elővásárlási jogával ne éljen.**

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért: Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**Bokányi Adrienn, a bizottság elnöke**: A 17. számú napirendi pontunk következik.

**17./ Javaslat ingatlanokkal kapcsolatos, bizottsági hatáskörbe tartozó döntések meghozatalára** */SAJÁT/*

**Bokányi Adrienn, a bizottság elnöke**: Megadom a szólt Dr. Takátsné Dr. Tenki Mária képviselő asszonynak.

**Dr. Takátsné Dr. Tenki Mária, a bizottság tagja:** Köszönöm szépen a szót, Tisztelt Elnök Asszony, Tisztelt Bizottsági tagok! A 40/2014. sz. rendeletünk rendelkezik arról, a 11. § b) pontja, hogy 3 évig terjedően a Bizottságnak van hatásköre az ingyenes használatok létesítése vagy meghosszabbítása tekintetében. A Siketek Kiskar u. 5. sz. alatti 118 m2 -es helyiség 5 évre lenne meghosszabbítva. Jegyző urat kérdezném, hogy ez a Bizottsági hatáskörbe bele fér -e így? A többi az 3 éven belüli.

**Bokányi Adrienn, a bizottság elnöke**: Jegyző úr? Irodavezető asszony?

**Dr. Gyuráczné Dr. Speier Anikó, irodavezető**: Bérleti jogviszony, nem ingyenes használat.

**Bokányi Adrienn, a bizottság elnöke**: Valóban, bérleti jogviszony szerepel. Köszönjük irodavezető asszony. Csak egy félreértés volt, amit sikerült tisztázni. Nem ingyenes használatról van szó, hanem a bérleti jogviszony meghosszabbításáról. Hozzászólásra jelentkezőt nem látok. A napirendi pont feletti vitát lezárom. Szavazhatunk-e esetleg egyben, most ebben az esetben a határozati javaslatokról? Kérném a bizottság tagjait, hogy a 4 határozati javaslatról most egyben szavazni szíveskedjenek.

*A szavazásnál 9 fő bizottsági tag volt jelen.*

*A Bizottság 9 egyhangú igen szavazattal a javaslatot elfogadta, és az alábbi határozatokat hozta:*

**88/2023. (III.27.) GJB számú határozat**

1. A Gazdasági és Jogi Bizottság Szombathely Megyei Jogú Város Közgyűlésének 208/2016. (VI.9.) Kgy. számú határozatában kapott felhatalmazása alapján a Szombathelyi Városi Sportlövő Szövetségnek a szombathelyi 4649/4 hrsz.-ú ingatlanra fennálló ingyenes használati jogviszonyát – sportcélú hasznosítási kötelezettséggel – 2023. május 1. napjától 2024. április 30. napjáig változatlan feltételekkel meghosszabbítja.
2. A Bizottság felhatalmazza a polgármestert, hogy az ingyenes használatra vonatkozó megállapodás módosítását aláírja.

**Felelős:** Dr. Nemény András polgármester

 Dr. László Győző alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**89/2023. (III.27.) GJB számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § b) pontja alapján engedélyezi a szombathelyi 2164/8 hrsz.-ú, 11-es Huszár út 40. szám alatt található ingatlan 100 m2 nagyságú területrésze ingyenes használatát 2023. április 1. napjától 2026. március 31. napjáig terjedő határozott időtartamra a Szombathelyi Parkfenntartási Kft. részére működésének elősegítése céljából.

A Bizottság a társaság részére ingyenes használatot biztosít az alábbi feltételekkel:

* az ingatlanra való bejutás kizárólag a Neumann János Iskola felőli kapunk keresztül oldható meg;
* a tárolás kizárólag a meghatározott 100 m2 területen végezhető;
* az ingatlan elhagyását követően a kapu bezárása a használó kötelessége;
* a műemlék jellegű épületekbe tilos bemenni;
* a használó köteles kiemelt figyelmet fordítani a személy-és vagyonvédelem biztosítására;
* a használó kötelessége a terület rendbetétele;
* a használattal kapcsolatban felmerülő költségek viselése a használó kötelezettsége;
* amennyiben az Önkormányzat az ingatlant más módon hasznosítja, úgy a használati jogviszony megszűnik.

A Bizottság felhatalmazza a SZOVA Nonprofit Zrt. vezérigazgatóját, hogy a Szombathelyi Parkfenntartási Kft.-vel az ingyenes használatra vonatkozó megállapodást kösse meg.

**Felelős:** Dr. Nemény András polgármester

 Dr. László Győző alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**90/2023. (III.27.) GJB számú határozat**

A Gazdasági és Jogi Bizottság a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § b) pontja alapján a Vas Megyei Polgárőr Szervezetek Szövetsége részére a 6051/2 hrsz-ú, Szombathely, Petőfi S. u. 9/B. szám alatti személygépkocsi tároló ingyenes használatát engedélyezi az alábbi feltételekkel:

- az ingyenes használat időtartama határozott, 2023. július 31. napjáig terjedő időtartamra szól,

- a használattal kapcsolatban felmerülő költségek viselése a használó kötelezettsége,

- a helyiséget a használó – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,

- a használó a helyiség használatát másnak nem engedheti át,

- az ingyenes használati jogviszony megszűnésekor a helyiséget köteles tisztán, kiürítve, rendeltetésszerű használatra alkalmas állapotban visszaadni és ráfordításainak, illetve azok időarányos részének megtérítésére nem tarthat igényt.

A Bizottság felhatalmazza a SZOVA Zrt. vezérigazgatóját az ingyenes használatba adási megállapodás megkötésére.

**Felelős:** Dr. Nemény András polgármester

 Dr. Horváth Attila alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**91/2023. (III.27.) GJB számú határozat**

A Gazdasági és Jogi Bizottság javasolja a Polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján a Siketek és Nagyothallók Országos Szervezetének a Kiskar u. 5. szám alatti helyiségcsoportra vonatkozóan fennálló bérleti jogviszonya 2028. március 31. napjáig, az alábbi feltételekkel kerüljön meghosszabbításra:

* a bérleti díj 47.200,- Ft+ÁFA/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérleménnyel kapcsolatban felmerülő költségek viselése a bérlő kötelezettsége,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő SZOVA Nonprofit Zrt. vezérigazgatóját a módosított bérleti szerződés aláírására.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**Bokányi Adrienn, a bizottság elnöke**: Ezzel 15: 34 perckor a nyílt ülésünket berekesztem. Kérném azokat, akik nem maradhatnak itt a zárt ülésen, hogy haladéktalanul hagyják el a termet. Köszönöm.

Szombathely, 2023. április 17.

 **(: Tóth Kálmán :) (: Bokányi Adrienn :)**

 a bizottság tagja a bizottság elnöke

 (Aláírva: ) (Aláírva: )